Dodik: Mladi SNSD-a Srpsku doživljavaju kao svoju državu – mojKontakt portal – Radio Televizija Kontakt\nDodik: Mladi SNSD-a Srpsku doživljavaju kao svoju državu\nPredsjednik SNSD-a Milorad Dodik poručio je danas da je Republika Srpska jedina struktura u BiH koja može da funkcioniše bez miješanja sa strane, što mladi ljudi razumiju jer oni hoće slobodu i Srpsku doživljavaju kao svoju državu.\n“Mladi će podržati svaku političku opciju i partiju u koju su sigurni jer ne trpe avanture koje vode u nepoznato u pogledu stabilnosti i budućnosti nacije i države. SNSD na taj način vaspitava mlade ljude i pokušava da dođe do mladih koji razmišljaju na takav način, što nam je veoma bitno”, rekao je novinarima na Јahorini Dodik koji je kandidat SNSD-a za srpskog člana Predsjedništva BiH.\nOn ističe da SNSD danas ima 192.000 registrovanih članova, od kojih 27.000 mladih, što govori da nije tačno da su mladi ljudi apolitični.\n“U ovoj godini u SNSD se učlanilo 2.000 mladih šrirom Republike Srpske. Mi slušamo šta oni govore i pokušavamo da za njih kreiramo projekte i programe već duži niz godina”, rekao je Dodik koji se danas zajedno sa potpredsjednikom SNSD-a Željkom Cvijanović na Јahorini družio sa mladima SNSD-a.\nOn je naglasio da je SNSD jedina politička partija koja ima dogovoren, odnosno uključen angažman omladinske organizacije organizovane tako da njen cilj nije samo da se okuplja na feštama i zabavama i da aplaudira, nego da proizvede i predoči vlastite, nove planove koje mlada generacija najbolje osjeća.\n“U sve što smo radili i radimo u SNSD-u Vlada je uvijek uključivala stavove mladih – od upisne politike, politike socijalnog standarda, projekata zapošljavanja, subvencija za kredite za mlade koji kupuju prvi stan. Sada želimo da idemo dalje i da omladinska organizacija bude ta koja će svojim vršnjacima objašnjavati da ovdje treba da imaju ideju i želju, jer se u Republici Srpskoj može naći način za pristojan život”, rekao je Dodik.\nOn je napomenuo da danas u Republici Srpskoj ima mnogo zanimanja u kojima nema dovoljno radnika, a kao primjer za to naveo je Olimpijski centar “Јahorina” čije rukovodstvo kaže da ima prolem da nađe radnike za određene poslove.\n“Moramo da afirmišemo sve vrste rada i poslova za koje postoji interes naših građana i mislim da je Republika Srpska, i pored mnogih pritisaka i izazova, pokazala svoju sposobnost i vitalnost”, istakao je Dodik.\nPoziv na promociju – zvučno izdanje knjige “Zavičajni muk”


Kantonalni zvaničnici održali sastanak sa budućim volonterima\nRazgovarano o realizaciji vladinog programa zapošljavanja\nPremijer Bosansko-podrinjskog kantona Goražde Nazif Uruči i ministrica za pravosuđe, upravu i radne odnose Radmila Janković organizovali su 04.02.2009.godine sastanak sa nezaposlenim osobama bez radnog iskustva, sa završenom visokom i višom stručnom spremom, koji se nalaze na evidenciji Službe za zapošljavanje BPK-a Goražde. Ovom sastanku prisustvovala je i direktorica Službe za zapošljavanje BPK-a Nafija Hodo.\nMladim licima, na ovom sastanku, ministrica Janković prezentovala je program “Podsticaja zapošljavanja nezaposlenih osoba sa evidencije Službe za zapošljavanje Bosansko-podrinjskog kantona bez radnog iskustva sa završenom VSS i VŠS kroz volonterski rad”, kojeg je u pravcu kreiranja politike u oblasti rada u 2009.godini, izradilo kantonalno Ministarstvo za pravosuđe, upravu i radne odnose, a na nedavno održanoj sjednici, usvojila Vlada BPK-a Goražde.\nČestitajući im na uspješno završenom studiju, Premijer BPK-a Goražde Nazif Uruči poručio je mladim nezaposlenim licima da će im Vlada kantona kroz ovaj program pružiti mogućnost da ostvare uslove za polaganje pripravničkih i stručnih ispita, kao i šansu da svojim radnim angažovanjem pokažu kvalitet u radu, koji će zainteresovati poslodavce za uspostavu i produženje radno-pravnog statusa.\nBuduće volontere pozdravila je i direktorica Službe za zapošljavanje BPK-a Goražde Nafija Hodo, koja se uputila pohvale Vladi Kantona što ima razumijevanja za mlada nezaposlena lica, te izrazila žaljenje što zbog drugih obaveza sama Služba više ne sprovodi programe zapošljavanja, iako, kako je istaknula, nije isključeno da Služba još u ovoj godini krene u realizaciju jednog sličnog programa.\nVladin program zapošljavanja ostvarivaće se u periodu od 12 mjeseci putem volonterskog rada za osobe sa VSS i 9 mjeseci za osobe sa VŠS, kod poslodavca na osnovu zaključenih dvostranih i tripartitnih ugovora (javna administracija, privredna društva) pri čemu troškove koji proizilaze iz volonterskog rada snosi Vlada BPK-a, koja će za ovu namjenu izdvojiti 150.000 KM.\nVolonterski rad podrazumijeva pravo na topli obrok, osiguranje od povrede na radu, troškove prijevoza u zavisnosti od udaljenosti mjesta stanovanja, pravo na zdravstveno osiguranje. Prema Programu i stanju na terenu, zdravstveno osiguranje za buduće volonetre već je obezbijeđeno na način da su lica prijavljena kod Službe za zapošljavanje i u vremenu obavljanja volonterskog rada neće biti skidana sa evidencije.\nNa kraju ovog sastanka, svim nezaposlenim licima sa VSS i VŠS podijeljeni su anketni listići u kojima su oni izrazili svoje želje kod kojeg poslodavca žele da obavljaju volonterski staž.\nNakon ovoga, uslijediće Javni poziv za učestvovanje u Programu koji se odnosi na javnu administraciju izvan kantonalnih organa uprave (općine, javna preduzeća) i privredna društva. Izvjesno je da nijedno nezaposleno lice iz ovih kategorija koje izrazi želju za dobrovoljnim volonterskim radom, neće ostati ne angažovano, naglasili su kantonalni zvaničnici.\nNa evidenciji J.U. Služba za zapošljavanje BPK-a Goražde trenutno se nalazi 41 lice sa završenom visokom školskom spremom i 16 lica sa završenom višom školskom spremom, koji do današnjeg dana nisu nikada zasnivali radni odnos nakon sticanja navedene školske spreme. U odnosu na ukupan broj navedenih lica, 99% spada u kategoriju mladih osoba (do 30 godina).


Bojana Stojković: Drago mi je što moj Stojke nije na Blondinoj listi! : svet - Showbiz\nShowbiz\tBojana Stojković: Drago mi je što moj Stojke nije na Blondinoj listi!\nČlanak objavljen: 06.07.2012 u 14:07 časova\nOno što je takođe juče bilo interesantno je to da su se fudbaleri Partizana šalili za doručkom sa onima koje je Blondi pomenula u intervjuu za portal “sport26″ – Nemanjom Tomićem (za koga je rekla da joj je bio dečko), zatim Stefanom Babovićem (“jako korektan momak”), Babićem, Ivanovim, Smiljanićem (“ušli u igru”), a kao pobednik od svih njih izašao je golman Vladimir Stojković! Dočekao je i Stojke da ga ne povezuju sa atraktivnim devojkama, što je nekako po definiciji uvek važilo za njega. Blondi ga je i nahvalila, rekavši da je miljenik žena, ali i da sa njim nije bila.\nKljučne reči: bojana stojković, vladimir stojković Povezane vesti:


Nije pravedno da Novi Sad nema "pristojan aerodrom"\nPlan zahteva izgradnju asfaltirane piste i zgrade terminala, a vrednost projekta procenjuje se na dvadesetak miliona evra.\nDužina piste za vreme prve faze razvoja aerodroma Čenej treba da bude dugačka najmanje 1.500 metara, a široka trideset metara. U drugoj fazi će biti produžena na 2.500 metara i proširena na 45 metara.\nSadašnji sportski i poljoprivredni teren u selu Čenej ima samo travnatu pistu, dok bi budući komercijalni novosadski aerodrom trebao da bude u kategoriji C, sa avionima do 100 mesta\nCivilni aerodrom imaće pristanišnu zgradu, tehnički blok s kontrolnim tornjem, kontrolni punkt, platformu za prihvat i otpremu, te hangare za smeštaj aviona.\nU okviru sportskog aerodroma, biće izgrađena upravna zgrada, servisi i garaža, platforma za parkiranje aviona, hangari za letelice.\nZa privrednu avijaciju koristiće se objekti civilnog aerodroma, a planira se izgradnja prostora za skladištenje robe, te staze i parking za teretna vozila. Prema rečima predsednika Aero-kluba „Novi Sad” Dragoljuba Samardžića, nije pravedno da Novi Sad, drugi najveći grad u Srbiji, nema „pristojan aerodrom koji neće nikoga ugrožavati”, prenosi Dnevnik.\n– Aero-klub „Novi Sad” dobio je zadatak da bude inicijator projekta, te smo sproveli anketu po kojoj se više od 95 odsto građana izjasnilo za izgradnju aerodroma – kazao je Samardžić.\n– Ne treba se zanostiti velikim pistama, što je u skladu s ono što smo ponudili.\nGrađani imaju priliku da se izjasne i da, možda, daju bolje predloge...\nizvor: dnevnik.rs, agencije, foto: ilustracija, Lars_Nissen_Photoart, Pixabay


Rezultati UNODC-LCIF pilot programa „(LQSFA) za adolescenciju“ predstavljeni su na posebnoj sesiji tokom konvencije, uz intervenciju dr. Jamade (odlazećeg predsjednika Lions Clubs International Foundation), koji je pohvalio pozitivnu saradnju sa organizacijom UNODC. Nakon ove sesije, održano je nekoliko sastanaka sa predstavnicima Lions klubova u zemljama uključenim u ovu saradnju, osobama za vezu Lions klubova u Ujedinjenim nacijama i, još značajnije, sa rukovodstvom Lions Clubs International Foundation (LCIF).\nUNODC je pozvan da prisustvuje sastanku sa osobom za vezu Lions klubova u UN, na kojem su diskutovani rezultati iz 2016. godine i planirani dolazeći dani Lions klubova i UN-a, a saradnja sa organizacijom UNODC predstavljena je kao model koji treba prezentovati na danima Lions klubova i UN-a (u prisustvu Boba Korlua, novoizabranog predsjednika Lions Clubs International Foundation).\nKonvenciji je prisustvovalo preko 30.000 članova Lions klubova, a na plenarnoj sjednici predstavljeno je nekoliko ključnih govornika na visokom nivou, uključujući i bivšeg potpredsjednika SAD-a, Ala Gorea, bivšeg generalnog sekretara UN-a, Ban Ki Moona i mnoge druge.\nNajvažnije, predstavljen je film o partnerstvu sa organizacijom UNODC (u produkciji organizacije UNODC) tokom plenarne sesije dok je govorio Ban Ki Moon. Ishodi ove saradnje su pozitivno prihvaćeni.\nUNODC i dalje sprovodi program u partnerstvu sa LCIF fondacijom u Jugoistočnoj Evropi.


Dokle ljudi, ovako - Javni servis\n"Ubice prirode i geografije", rekao je Ljubivoje Ršumović pred ljudima koji su se okupili juče ispred Skupštine Srbije tražeči pravo na čist vazduh, vodu i zemlju.\n“Ubice prirode i geografije” je stih iz pesme koju je čitao pred njima, a koju je napisao dan pre toga. Ubice prirode i geografije je tačna odrednica onih koji ništa ne preduzimaju da Zrenjanin dobije vodu upotrebljivu za život, da u Boru deca nemaju bolesna pluća, da Beograd ne bude među najzagađenijim gradovima na svetu, da rekama ne teku deponije đubreta. Ljubivoje Ršumović je mudar čovek i on zna šta priča i zašto.\nNekako baš u to isto vreme, predsednik Aleksandar Vučić je na svom instagram profilu poslao poruku da uživa. Sa prijateljima je, Anom Brnabić i Sinišom Malim, posle napornih sastanaka, između doručka i ručka “na prelepoj beogradskoj Promenadi”, kako se izrazio. Pored reke kojoj preti Beograd na vodi gde njih troje uživaju.


Pripadnici Državne agencije za istrage i zaštitu (SIPA) u jučerašnjoj akciji na području Orašja uhapsili su deset osoba.\nOni se terete da su kao pripadnici struktura HVO u Orašju, Vojne policije HVO i policijskih struktura, kao i stražara u logorima i objektima za zatočenje, počinili ratni zločin nad većim brojem žrtava srpske nacionalnosti sa područja Orašja i okolnih mjesta od mjeseca aprila 1992. pa do mjeseca jula 1993. godine.\nMeđu uhapšenima je i Marko Dominković, bivši visoki dužnosnik SIPA-e koji je jedno vrijeme početkom 2012. godine, bio i direktor ove Agencije. On je na ovu funkciju imenovan u januaru 2012. godine kao zamjenik direktora Agencije, a obnašao ju je do imenovanja Gorana Zubca krajem februara iste godine.\nOstali uhapšeni uglavnom su vojna lica, a na listi se našlo i ime Tade Oršolića, bivšeg ministra unutrašnjih poslova Posavskog kantona, javlja N1. On je također uhapšen u velikoj akcije SIPA-e, a njegovo, kao i hapšenje preostalih devet osoba koje se sumnjiče za ratne zločine, izazvalo je burne reakcije u Hrvatskoj.


Ajped od petka dostupan u Srbiji - SandzakHaber.Net , Sandžačke Internet Novine !\nNaslovna Tehnologija Hardver Ajped od petka dostupan u Srbiji\nOd HaberNews - 27. Novembra 2013. 0 119 Podeli na Fejsbuku\ntweet Najnoviji modeli planetarno popularnog ajpeda, ajped ejr i ajped mini sa Retina ekranom koje je “Epl” predstavio krajem prošlog meseca, zvanično će biti dostupni u Srbiji od petka 29. novembra kroz direktnu podršku kompanije “Epl”. Oficijalna prodaja kreće kod odabranih partnera, a pored sveže lansiranih ajped ejr i ajped mini tableta sa Retina ekranom, kupcima u Srbiji se nudi i mogućnost kupovine ostalih aktuelnih ajped modela (ajped 2 i ajped mini).\nSve ajped tablete na tržištu prati i prodaja odgovarajućih smart kavera i smart kejsova, kao i ostale dodatne opreme. O ajped ejru\nKao najsnažniji predstavnik ajped familije ajped ejr donosi do sada neviđene multimedijalne mogućnosti koje posebno dolaze do izražaja na njegovom Retina ekranu dijagonale 9.7 inča i rezolucije 2048×1536 piksela. Odličan je kako za dobru zabavu, tako i za obavljanje svakodnevnih poslova i složenih zadataka u pokretu. Nezamenjiv je za kvalitetno surfovanje internetom i edukaciju na najvišem nivou. O ajped mini tabletu sa Retina ekranom\nNjegove male dimenzije i skromna težina ne čine ajped mini tablet sa Retina ekranom ništa manje ozbiljnim u poređenju sa ajped ejrom jer u osnovi oni dele iste hardverske konstrukcije. Jedina bitna razlika je manja dijagnala Retina ekrana na novom ajped mini tabletu koja iznosi 7.9 inča, dok je rezolucija zadržana na 2048×1536 piksela.\nUpravo zbog toga igranje igrica i surfovanje internetom na njemu imaju potpuno novu dimenziju, a multimedijalni sadržaji su kristalno jasni sa verno reprodukovanim bojama. sandžakhaber / izvor: blic.rs\ntweet Prethodni tekstBivša supruga Majkl Džeksona: Kupiću metak, Marej će biti mrtavSledeći tekstBugari zahtevaju deo teritorija Srbije HaberNews\tPOVEZANE OBJAVEVIŠE OD AUTORA


PSG: Zašto Ministarstvo odbrane ne interesuje bezbednost letenja već kupovina polovnih aviona | Autonomija\nPSG: Zašto Ministarstvo odbrane ne interesuje bezbednost letenja već kupovina polovnih aviona\n"Umesto što se slika u borbenim avionima, Vulin javnosti duguje odgovor"\nPokret slobodnih građana (PSG) upitao je danas ministra odbrane Aleksandra Vulina zbog čega je bezbednost letenja aviona Vojske Srbije van fokusa na račun, kako se navodi, političko-finansijskih kombinacija o nabavci aviona i druge opreme.\n„Zašto se dozvoljava da oficiri bezbednosti letenja čekaju po pola godine da ih komandant primi na službeni razgovor kako bi ukazali na opasnosti i nepravilnosti koje se pogoršavaju uprkos izveštajima? PSG smatra da ministar odbrane, umesto što se slika u borbenim avionima, javnosti duguje odgovor da li su nadležni oficiri ukazivali na sve lošije stanje bezbednosti letenja i šta je učinjeno da se taj trend promeni, a tragedije kao poslednja u Kovačici ili ona sa helikopterom kod Surčina, spreče?“, navodi se u saopštenju te stranke.\nPSG je upitao zašto je komandant Ratnog vazduhoplovsta i protivvazduhoplovne odbrane „delimično menjao“ izveštaj Komisije za osnovno ispitivanje udesa helikoptera, da li je taj izveštaj sa stručne strane bio potpun i precizan i zašto nakon tragedije niko nije razgovarao sa ostalim pilotskim kadrom i ustanovio sve okolnosti.\n„Postoji i niz drugih pitanja koje PSG za sad neće javno postaviti, ali mora istaći da ćutanje nije rešenje i da zaklanjanje iza vojne discipline i morala ne sme da bude na uštrb ljudskih života i snage naše vojske“, dodao je PSG.\nAvion Vojske Srbije Supergaleb G-4 srušio se 11. aprila u rejonu Kovačice a u nesreći je poginuo major Robert Kaloci, dok je drugi pilot teško povređen.


Budi se evropska auto-industrija › Made-in-Germany.rs\nIako se na većem delu evropskog kontinenta i dalje vodi dramatična borba sa pandemijom korona virusa, velike automobilske kompanije postepeno pokreću proizvodnju, a među prvima su i nemački Audi i Volkswagen.\nU Audijevoj fabrici u mađarskom Đeru oko 100 radnika pogona za izradu motora već je pokrenulo prozvodne trake, a za sada rade u jednoj smeni. Druga proizvodna linija počeće sa radom do sledeće nedelje, prenosi agencija Blumberg.\nTakođe i nemački Volkswagen najavljuje da će od sledeće nedelje nastaviti u Evropi sa proizvodnjom u fabrikama putničkih vozila, mada većina njegovih pogona u Kini već radi. Prve evropske fabrike koje će proraditi su one u Nemačkoj i Slovačkoj. Fabrike u SAD, Portugaliji, Španiji i Rusiji nastaviće sa proizvodnjom posle 27. aprila, dok će fabrike u Južnoj Africi, Argentini, Brazilu i Meksiku proraditi u maju. Odluke različitih vlada o ukidanju vanrednih mera utiču na postepeno otvaranje fabrika, kaže direktor VW-a Ralf Brandšteter i dodaje da je kompanija razvila mere za zaštitu zdravlja svojih zaposlenih.\nI francuski i korejski proizvođači automobila ponovo su otvorili neke fabrike u Evropi, kao najavu početka normalizacije svoje proizvodnje. Renault je delimično obnovio proizvodnju u fabrici u Portugaliji, dok je početak rada pogona u Rumuniji planiran za 21. april. Ove nedelje počinje sa radom i fabrika korejske kompanije Hyundai u Češkoj, ali u dve smene za sada umesto u tri koliko ih je bilo pre krize.\nPrema proceni Blumberga, zbog zastoja u proizvodnji u Evropi će ove godine biti proizvedeno 3 miliona automobila manje nego što je to bilo planirano pre izbijanja globalne ekonomske krize, tako da će ukupni gubici evropske auto-industrije dostići 60 milijardi eura. Vlade evropskih zemalja i auto-kompanije sada traže načine da postepeno pokrenu proizvodnju, kako bi ovi gubici bili koliko god je moguće manji.\nOd MiG na 19/04/2020 / AKTUELNO / Ostavite komentar\nSiemens i Uniper uvode "zeleni" vodonik u gasovode


Goribor ponovo pred beogradskom publikom 9. maja | CityMagazine\nGoribor ponovo pred beogradskom publikom 9. maja\n9. maj 2014, 20.00 do 00:00\nGoribor je jedna od najboljih grupa na području bivše Jugoslavije. Njihova muzika je mešavina trip hopa i iščašenog bluza uvaljanog u hipnotizirajući loop, a tekstovi čiji je ST autor, nabijeni su snažnim emocijama i gorkim ličnim iskustvom.\nMuzika Goribora je ,,metafizika života, stanje svesti, uma i osećajnosti“. Njihova muzika su takođe opisali kao ,,hrabro i beskompromisno ogoljivanje duše“…\nA snimili su tek dva izdanja: Goribor i dvostruki album Evo je banja - jedno od najznačajnijih izdanja kad je reč o urbanoj sceni regije.\nNakon više nego uspešne prošlogodišnje promotivne turneje povodom objavljivanja aktuelnog albuma, Goribor je u martu krenuo na njen drugi deo – po regionu i Evropi. U petak, 9. maja, stižu i u Beograd u CZK ,,Božidarac“ gde će nastupiti zajedno sa niškim sastavom Sizife daj kamen i Bulevarom vodenih mozaika.\nUlaznice su već uveliko u pretprodaji u Felix Shopu (TC Sremska, I sprat), po ceni od 500 dinara, dok će na ulazu na koncert, cena ulaznice iznositi 800 dinara.\n8. maj 2014. Splitski Dječaci 8. maja u beogradskom klubu Gun – otkazano goribor


Naš put „energetske efikasnosti“ prošlog četvrtka nas je odveo u osnovnu školu „Ratko Mitrović“ iz Čačka. Učenici su nam pripremili iznenađenje – imali smo pravu zamenu uloga, učenici su bili naši predavači, a nastavnici i koordinatori iz Ambasadora održivog razvoja i životne sredine su bili pažljivi slušaoci predavanja. Učenici su nam predstavili njihove aktivnosti u [...]\nSada imaš priliku da dokažeš svoju kreativnost, entuzijazam i inovativnost, kao i da si svesna osoba koja brine o svojoj sredini i o tome obaveštava širu javnost. Pozivamo te da se priključiš Mladim eko-reporterima u takmičenju za najbolje u 2018. godini. Svi zainteresovani starosti od 11 do 21 godine, mogu da se prijave za takmičenje [...]\nNaša mlada Eko-reporterka, Maria Petrović imaće tu čast da ove godine bude naš predstavnik na treningu za mlade u okviru programa ,,Mladi eko – reporteri’’, koji će se održati u Lisabonu. Maria je studentkinja treće godine novinarstva na Fakultetu političkih nauka, a u slobodno vreme volontera u listu “Danas”. Ona će imati priliku da u [...]\nGodišnji sastanak nacionalnih operatera programa Eko-škole održan je od 17. do 21. novembra 2017. godine u Parizu. U prisustvu preko 60 učesnika predstavnika nacionalnih organizacija iz celog sveta koje vode program Eko-škole (AOR vodi Eko-škole u Srbiji) , višednevni sastanak je vođen u pravcu razmene iskustava, razmene novih ideja i predstavljanja dosadašnjih rezultata vezano za [...]


Vozači smanjite gas: Sredinom juna presretači na putevima u Srpskoj - UGLJEVIK.INFO\n“Vlada Srpske bi već na sljedećoj sjednici, to jest sutra, trebalo da donese odluku o prebacivanju vlasništva koja će postati pravosnažna nakon objavljivanja u “Službenom glasniku”. Nakon toga bi presretači trebalo da se nađu na saobraćajnicama, očekujem da to bude za petnaestak dana”, rekao je direktor Agencije za bezbjednost saobraćaja RS Milija Radović.\n“Ranijih godina 55 odsto pogibija u saobraćaju bilo je izazvano zbog neprilagođene brzine i, iako se taj broj lani smanjio, na oko 45 odsto, to su i dalje velike brojke. Vjerujem da će to što vozači očekuju da mogu biti kontrolisani bilo gdje dovesti do značajnijeg smanjenja brzine. Prednost presretača je što se ne mogu prepoznati kao policijska vozila, pa će onima za volanom biti onemogućeno da “blicanjem” signaliziraju jedni drugima na njihovo prisustvo na putu”, naveo je Radović.\n“Građani često negoduju jer smatraju da su radari na putevima radi punjenja budžeta, što je potpuno pogrešan stav. Sve te mjere usmjerene su da povećaju bezbjednost u saobraćaju jer od života nema ništa važnije”, rekao je Radović.\n” Radar koji je ugrađen u vozila moći će da evidentira prekoračenje brzine, a obrada prekršajnog naloga odvijaće se na isti način kao i kod stacionarnog radara”, naveli su u MUP-u.


Koliko smo zavisni od društvenih mreža i šta prodajemo za lajk?\nSve je počelo kada je mladi student sa Harvarda Mark Zakerberg 2004. godine osnovao "Fejsbuk" kako bi akademci međusobno lakše komunicirali. On verovatno nije ni slutio da će 14 godina kasnije...\nPredsednik Rusije Vladimir Putin ne koristi mobilni telefon zato što taj uređaj podrazumeva spremnost na potpunu transparentnost, saopštio je portparol Kremlja Dmitrij Peskov u intervjuu za...\nStiže novi Huaweijev telefon sa Snapdragon čipsetom (FOTO)\nKineski Huawei upravo je predstavio novi pametni telefon Enjoy 9, "pojednostavljenu" verziju modela Enjoy 9 Plus, koji je u Kini dostupan od oktobra.\nTrend se nastavlja: Još jedan "Kinez" na preklop stiže početkom 2019.\nPrateći najave više konkurentskih proizvođača, i kineska kompanija Oppo je saopštila da će svoj pametni telefon na preklop predstaviti početkom 2019. godine.\nNajveći procenat kupaca novih modela pametnih telefona svoj uređaj bira isključivo prema sopstvenim korisničkim navikama i načinu korišćenja, pokazuju rezultati ankete sajta Android Authority.\nHuawei će pokušati da pobedi Samsung u ratu za telefon na preklop i to većim ekranom koji (kada se uređaj otvori) ima dijagonalu od 8 inča, za razliku od 7-inčnog koji je najavila korejska...\nKompanija Huawei zvanično je srpskom tržištu sinoć predstavila svoj novi premijum model Mate 20 Pro. Ovaj pametni telefon naprednih karakteristika, korisnicima nudi mnoštvo inovacija spakovanih...\nHuawei je u septembru predstavio svoj Kirin 980 čipset sa naprednim AI funkcijama i 1.4 Gbps brzinama preuzimanja, koji se našao u novim modelima Mate 20 serije i verovatno će se pojaviti u...


Dinar – najveca srpska usedelica\nUmesto priznanja Crnoj Gori sto je jugoslovenskoj valuti dala trzisnu vrednost, savezno-srpska vlast protumacila je bezanje od ekonomskog haosa kao izdaju\nNarodna banka Jugoslavije ima svoje zgrade u Beogradu, svog guvernera, Ustavom utvrdjenu odgovornost za stabilnost valute i zvanican kurs od sest dinara za jednu nemacku marku. Crna Gora nema predstavnika u NBJ i jednog (zaista je bio lep) dana, 2. novembra, odlucila je da preuzme ovlascenje savezne banke, i to bas ono najvece, o odgovornosti za stabilnost dinara. Vlada Crne Gore priznala je trzisnu vrednost dinara, uvela marku kao paralelno sredstvo placanja, formirala Monetarni savet, a on odredio pocetni odnos dinara i DEM 17:1, a zatim utemeljila samostalnu Narodnu banku. Sve sto se posle dogadjalo vec je istorija.\nMonetarnu reformu u Crnoj Gori, ministar finansija Miroslav Ivanisevic ocenio je kao iznudjenu odluku, donetu iskljucivo radi zastite ekonomije od neodgovorne politike Beograda. SAD i EU odmah su podrzale uvodjenje paralelne valute kao korak ka monetarnom suverenitetu Crne Gore, a prvi paketi maraka, teski 32 tone, vec 5. novembra stigli su u Podgoricu. Monetarna bajka (gledano iz srpskog ugla) ostvarila se kad su svetski mocnici obecali da ce svakih 15 dana u narednih sest meseci slati Crnoj Gori avione s markama. Stiv Henke, savetnik predsednika Mila Djukanovica, najavio je, medjutim, da ce, cim njegov sef odobri, dvovalutni sistem biti zamenjen konvertibilnom crnogorskom markom, u odnosu 1:1 za nemacku. Posle bi umesto domace marke bio uveden euro, odmah po ukljucenju Crne Gore u evropske integracije.\nOvim planom, Zakonom o crnogorskom drzavljanstvu, Zakonom o amnestiji i Zakonom o imovini kojim je ukinuta drustvena svojina, Crna Gora se sasvim udaljila od srpskog politickog modela za ekonomsku propast. Monetarni savet je pokazao da je dorastao situaciji, vec 11. novembra verifikovao je novu trzisnu vrednost kursa 17,5 dinara za DEM, ujedno je zadrzavajuci na 20–30 para ispod cene na crnom trzistu, kako bi sprecio nelegalnu kupovinu vecih kolicina deviza od strane Srbije. Za svaki slucaj, Monetarni savet limitirao je iznosenje novca na 1000 DEM i unosenje na 17 500 dinara. Buduci da je crni kurs marke u Beogradu nizi (16,5–17,5 dinara), put po devize u Podgoricu se ne isplati. Odnosno, Srbija nema nacina da narusi stabilnost crnogorskih valuta, izuzev monetarnim udarom ili zvanicnom devalvacijom dinara na 20 za jednu marku.\nOd reformskih iskakanja iz caure SRJ vredan je pomena i zahtev crnogorskih privrednika da tamosnja vlada utvrdi ekonomsku politiku za 2000. godinu »koja ce postovati cinjenicu da jedinstveno jugoslovensko trziste ne postoji«. Slika iz arhive »Slovenci odlaze« ponovo je pustena u opticaj.\nNa sve to rezim u Beogradu reagovao je po modelu programiranog besa, oprobanog lane na Republici Srpskoj. Prvo je NBJ prekinula platni promet sa Crnom Gorom, a onda pokrenula spor pred Saveznim ustavnim sudom, trazeci ocenu pravovaljanosti samostalnih monetarnih odluka, s tim da sud odmah obustavi njihovo izvrsenje. Pri tom niko od zvanicnika nije pomenuo drugu dimenziju cele price – da je prekidom platnog prometa NBJ zvanicno ukinula jugoslovensku valutu u Crnoj Gori.\nCelnici jugoslovensko-srpske vlasti su na »odlazak Crne Gore« reagovali slicno kao kad ekipa RTS-a treba za njih da odradi posao. Guverner Dusan Vlatkovic izjavio je da je dvovalutni sistem vec naneo velike stete privredi zemlje. Milosevicev bankar Borka Vucic porucila je Djukanovicu da bi trebalo »kao mi da drzi kurs 6:1«. Savezni sef za informisanje Goran Matic uvukao je u kampanju i premijera RS Milorada Dodika, optuzujuci ga da je »koordinator akcije ubacivanja falsifikovanih dinara u SRJ, a kojom rukovodi savetnik crnogorskog predsednika Stiv Henke«. Dodik je to odbacio kao notornu laz i pride izjavio da RS vidi perspektivu u zajednici sa ostalima u BiH, a ne sa Milosevicevim rezimom.\nI tako, umesto priznanja Crnoj Gori sto je jugoslovenskoj valuti dala realnu trzisnu vrednost i spasla deo teritorije SRJ od pretnji haosom iz 1993, jugoslovenska vlast pokusala je galamom i pretnjama da je vrati pod okrilje »nastavka reformi u propadanje«. Medjutim, posle izjava crnogorskih celnika da se nece obazirati na odluke Beograda, pa ni Saveznog ustavnog suda, sa ovog podrucja je krenulo nesto nalik zicarenju od Crne Gore i ujedno podilazenju srpskim vlastima. Privrednici su u komori predlozili da se placanja sa Crnom Gorom ubuduce obavljaju u devizama, »dok se ne uspostavi vlast NBJ na celoj teritoriji SRJ«. Za antologiju naive konkurise i izjava potpredsednika Vlade Srbije Dragana Tomica, da je ziralni kurs 5. novembra pao na 15 dinara i da bi to trebalo da se dogodi i crnom kursu i cenama. Smesno je bilo i kada su 18. novembra, na konferenciji za stampu, srpski ministri, doduse nekako kroz zube, ali ipak, rekli da je kurs u Srbiji zaista 6 dinara za marku.


Unija prosvetnih radnika traži pomoć miritelja - Ozon Media\nUnija sindikata prosvetnih radnika (USPRS) obratiće se danas Agenciji za mirno rešavanje sporova jer ne može da nađe rešenje za svoje zahteve i štrajk koji traje peti mesec, dok u Ministarstvu prosvete obećavaju da će materijalni položaj zaposlenih u prosveti narednih nekoliko meseci početi da se trajno rešava. Od miritelja Unija pre svega očekuje da posreduju u zakazivanju sastanka sa čelnicima Ministarstva prosvete, rekla je portparol USPRS Jasna Janković i navela da dosadašnji pozivi ka Ministarstvu nisu prihvaćeni sa odobravanjem, prenosi Tanjug.\nUnija i Sindikat radnika u prosveti Srbije (SRPS) štrajkuju peti mesec, a u međuvremenu ta dva sindikata obratila su se i premijeru Aleksandru Vučiću s obzirom da se, kako kažu, bliži kraj školske godine a obostrano prihvatljivo rešenje i normalizacija nastave nisu na vidiku.\nOdgovarajući na poziv dva sindikata prosvete da se nastave pregovori, u Ministarstvu prosvete, nauke i tehnološkog razvoja navode da postoji ne samo volja, već i uverenje da će se u narednim mesecima, kroz više već najavljivanih koraka početi sa trajnim rešavanjem materijalnog položaja, ali i profesionalnog statusa prosvetnih radika u Srbiji.\nMinistarstvo, međutim, izražava žaljenje što je sindikat, kako se navodi, u pokušaju da izvrši pritisak na Ministarstvo i da u javnosti stvori sliku o „propasti“ školske godine, kao metod sindikalne borbe odabrao ucenjivanje i zastrašivanje učenika i roditelja.\n„Kako Ministarstvo nije u mogućnosti da pregovara sa pojedincima koji pozivaju na kršenje zakona, pozivamo Vas da se, kao prvi korak ka početku konstruktivnih pregovora sa Ministarstvom, ogradite od izjava vaših predstavnika kojima pozivaju nastavnike da štrajk vode na nezakonit način“, navelo je Ministarstvo na svom sajtu, u odgovoru sindikatima.\nSa druge strane, i u Uniji i u SRPS takođe tvrde da su štrajkači izloženi pritiscima da se štrajk okonča.\nProlećno sređivanje grada\nUspeh mitrovačkog plivača\nOmladinci Radničkog bolji od Indexa iz Novog Sada\nDušan Žeravić: Još jedno takmičenje, još jedno zlato\nSutra bez struje Šišatovac\nŠEĆER se vratio na police


Kompanija koju je Arnold Švarceneger tužio za 10 miliona dolara jer su napravila robota koji se zvao Robot-C i izgledao isto kao on, sada je pokrenula novi posao.\nŽele da naprave robota kojeg će prodati i koji će raditi u hotelima kao recepcionar i nosač kofera, u tržnim centrima i ostalim mjestima na koja dolazi veliki broj ljudi.\nU saopštenju navode da traže lice za robota i nude 200.000 dolara onome ko im bude dao prava na njihovo lice do kraja života.\nPromobot će u obzir uzeti sve ljude, svih rasa, starijih od 25 godina i svi mogu da se prijave na njihovom sajtu.\nOni samo zahtijevaju "prijatno i prijateljsko lice".\nFirma iz Rusije koja je osnovana u Filadelfiji, navodi da njihovi roboti trenutno rade u firmi Walmart, aerodromu Baltimore-Washington Airport i tržnom centru Dubai Mall.


Zidanje kamenom, Smederevo :: Daibau.rs\nZIDANJE KAMENOM, SMEDEREVO\nTražim dobrog polagača kamena: Sakupili i proverili smo polagače kamena, koji rade u mestu Smederevo i okolini. Pošaljite potražnju i zainteresovani polagači kamena će vas kontaktirati za pregled, predračun i ponude.\tDobar polagač kamena , koji može da izvede:\tljepljenje lomljenog kamena, ljepljenje prirodnog kamena, oblaganje stepenica s kamenom, ili drugo će se sigurno naći i za vas. više\nMARKO MAKSIMOVIĆ PR UGRADNJA KERAMIKE MOSAIKO M SM, Smederevo\nViše od 1 godina smo skupili veliki broj projekata za tečni estrihi. Naša stručna ekipa je sposobna da završi manje i srednje radove. Najviše se bavimo sa radovima za parketi. Sedište preduzeć...


Preduzeće "Nikola Tesla" kupilo još jedan pogon Bilećanke | Trebinje Live\nPreduzeće "Nikola Tesla" kupilo još jedan pogon Bilećanke\nPogon za zavjese sa mašinama tekstilnog preduzeća "Bilećanka" iz Bileće prodat je danas za 200.000 KM Javnom preduzeću "Nikola Tesla" iz Banjaluke.Pogon "Bilećanke" prodat je na Skupštini povjerilaca održanoj u Privrednom okružnom sudu u Trebinju. Prema nezvaničnim saznanjima, preduzeće "Nikola Tesla" zaposliće u ovom pogonu stotinjak radnika.\nKrajem decembra prošle godine ovo preduzeće koje je osnovala Vlada Republike Srpske za 250.000 KM kupilo je pogon konfekcije "Bilećanke" koja je od 2010. godine u stečaju.\nU tekstilnoj industriji "Bilećanka" ostali su neprodati jedan veliki magacin sa oko 10.000 kvadrata i tri manja.\nNi stečajni upravnik ni predstavnici firme "Nikola Tesla" nisu željeli da daju izjave za novinare.\nPočetkom marta počela je obuka radnika za rad u pogonima tekstilne industrije u četiri opštine Hercegovine, koju ove godine pokreću javno preduzeće "Nikola Tesla" u partnerstvu sa njemačkim tekstilnim firmama.\nPogon u LJubinju trebalo bi da počne proizvodnju početkom jula, a u Trebinju početkom septembra, po završetku građevinskih radova na staroj zgradi "Novoteksa".


Trnovo: Budžet u prvih pola godine ostvaren 37 odsto od plana - FILTER\nSkupština opštine Trnovo usvojila je izvještaj o izvršenju budžeta za prvo polugodište prema kojem su prihodi ostvareni u iznosu od 904.415 KM, odnosno 37,07 odsto od plana za ovu godinu.\nNačelnik opštine Trnovo Dragomir Gagović izjavio je Srni da su budžetski rashodi ostvareni u iznosu od 1.135.651 KM, što je 46,55 odsto od plana.\nOdbornici su usvojili i Izvještaj o sprovedenoj finansijskoj reviziji opštine za prošlu godinu, Akcioni plan za otklanjanje propusta i nepravilnosti utvrđenih po revizorskom izvještaju i Izvještaj o radu Nadzornog odbora Skupštine opštine za prvih šest mjeseci ove godine.\nUsvojen je i Prijedlog odluke o usvajanju izmjene dijela revizije Regulacionog plana “Sportsko-rekreaciono područje Jahorina na području opštine Trnovo” na inicijativu investitora i Prijedlog odluke o davanju saglasnosti za detaljno geološko istraživanje tehničkog građevinskog kamena – dijabaza na lokalitetu Bandijerka-Rogoj.\nNa današnjoj sjednici nije usvojen prijedlog odluke o imenovanju savjeta plana za praćenje izrade izmjene dijela revizije Regulacionog plana “Sportsko – rekreaciono područje Jahorina na području opštine Trnovo”, lokalitet Šator, već je predloženo da ova tačka dnevnog reda bude na nekoj od narednih sjednica.\nPrethodna Dolazak na Svjetsko prvenstvo u biciklizmu potvrdio legendarni Džoni Hugerland\nSledeća Sokolac: Počela izgradnja ski-lifta vrijednosti 300.000 KM


BTC $60.690 -2,78%\nETH $3.973 -2,29%\nXRP $1,09 -0,39%\nBCH $626 0,00%\nEOS $4,61 -1,70%\nDOGE $0,25 +0,63%\nTržište luksuzne robe je preplavljeno falsifikatima, a sadašnje platforme koje prate proizvod od materijala, do proizvodnje, pa do tržišta su tako opuštene da se lažni proizvodi mogu ubaciti u bilo koju fazu. Ovaj problem pruža ogromne kompromise za proizvode koji su izuzetno vredni i zahtevaju visok nivo zadovoljstva za kupca.\nBlokčein tehnologija obezbeđuje povezan sistem za praćenje proizvoda od početka do kraja, sa sigurnošću i transparentnošću. Implementacija blokčein tehnologije u lancu snabdevanja omogućava proizvođaču, distributeru ili prodavcu proizvoda da vidi i prati proizvod sa apsolutnom sigurnošću.\nPored toga, blokčein omogućava potpunu transparentnost, što znači da se problemi u procesu od proizvodnog nivoa do krajnjeg potrošača mogu lako odrediti. Problemi duž lanca snabdevanja sa transportom, skladištenjem ili transportom mogu se znati i adresirati efikasnije.\nVeChain na BlockShow Azija\nSistem je dizajniran da koristi tehnologiju Internet of Things (IoT) kako bi kreirala privatne ključeve za svaki proizvod koji omogućava njihovo praćenje. Svim potrošačima je potreban pametni telefon koji proverava istoriju proizvoda koji kupuju.


Whatsapp objavio da odlaže izmjenu uslova korišćenja - BIGportal.ba\n16 Januara, 2021 16 Januara, 2021 0539\nWhatsapp je objavio da za tri mjeseca odlaže promjene uslova korišćenja, nakon što su mnogi korisnici izbrisali aplikaciju u strahu da će taj servis za poruke dijeliti njihove povjerljive podatke s Fejsbukom.\nWhatsapp je ovom objavom i kampanjom o zadržavanju starih uslova korišćenja servisa pokušao da spreči masovni prelazak korisnika na druge platforme, piše agencija Rojters.\nWhatsapp je istakao da ažuriranje neće uticati na to da se više podataka deli sa Fejsbukom, već je, pre svega usmereno na pomoć drugim firmama da bolje komuniciraju s klijentima preko te platforme.\nRazgovori i prepiska na Whatsapp, kao i lokacija i imenik i dalje će biti šifrovani, pa ni Fejsbuk ni Whatsapp neće imati mogućnost da korisite te privatne informacije, tvrdi kompanija.\nNajava o ažuriranju uslova korišćenja prošle nedelje je stvorila paniku i izazvala bes kod brojnih korisnika koji su rekli da se radi o napuštanju osnovnih vrednosti Whatsapp koji je i stekao brojne korisnike upravo reputaciji da su na ovoj platformi podaci korisnika zaštićeni.\nMeđutim, šteta je već učinjena – ovih dana zabeležen je veliki porast skidanja aplikacija poput Signala i Telegrama sa Epl i Plej stora.


Trgovci u FBiH neće da poštuju odluku o ograničenju marže – ASinfo Portal\n03.04.2021. / 9:00\nSARAJEVO – Trgovci, veletrgovci i proizvođači u Federaciji BiH /FBiH/ neće sprovoditi odluku federalne Vlade o ograničenju marži jer je smatraju neustavnom, nezakonitom i nesprovodivom sa nesagledivim štetnim posljedicama, saopšteno je iz Udruženja poslodavaca FBiH.\nNa sastanku kojeg organizovalo ovo udruženje, a kojem su prisustvovali predstavnici trgovaca, veletrgovaca i proizvođača jednoglasno je zaključeno da se odluka Vlade FBiH neće sprovoditi i da će biti pokrenuti sudski postupci s ciljem njenog poništavanja, ali i protiv lica u federalnoj Vladi, odgovornih za njeno donošenje.\n“Donesena odluka neće biti sprovedena u znak poštovanja prema kupcima jer bi njeno sprovođenje nesumnjivo dovelo do nestašice znatnog broja artikala u trgovačkim radnjama, gašenja znatnog broja radnih mjesta, zatvaranja trgovačkih radnji, a imalo bi negativan uticaj i na BDP te značajan pad priliva sredstava po osnovu uplate PDV-a“, navodi se u saopštenju.\n“Cijena tone pšenice prije pandemije iznosila je od 150 do 170 evra, dok je danas cijena znatno veća, te iznosi od 220 do 240 evra po toni“, ističu poslodavci i zahtijevaju hitan sastanak sa premijerom FBiH Fadilom Novalićem i resornim ministrom, kako bi se pronašlo rješenje koje će biti ustavno, zakonito i sprovodivo.\nVlada FBiH donijela je u črtvrtak odluku o propisivanju mjere neposredne kontrole cijena za pojedine osnovne životne namirnice i druge proizvode, utvrđivanjem maksimalne marže od šest odsto u veleprodaji i osam odsto u maloprodaji. Srna\nTagovi: marzetrgovcivlada fbih\nIsplaćeni svi podsticaji za 2020. godinu\nSmanjena proizvodnja veša i kupaćih kostima


Srbija dobija nove stanice za merenje radioaktivnosti | EurActiv Serbia\nSrbija dobija nove stanice za merenje radioaktivnosti\nSrbija će u 2022. godini dobiti novi sistem za merenje radioaktivnosti, što predstavlja unapređenje takvog sistema iz 2007. godine, sa mnogo većim brojem mernih stanica. Nove merne stanice treba da budu postavljene na celoj teritoriji Srbije do kraja 2023. godine.\nRukovodilac Odseka za monitoring, kontrolu i vanredne situacije u Direktoratu za radijacionu i nuklearnu sigurnost i bezbednost Srbije (Srbatom) Vedrana Vuletić izjavila je 8. februara da će merne stanice pod nadzorom biti postavljene na 32 lokacije, od kojih i jedna za merenje radioktivnosti u vodi, na ulasku Dunava u Srbiju iz Mađarske.\n"Imamo planirane lokacije, ali tačne lokacije biće dogovorene sa lokalnim samoupravama. Nema razloga za brigu, to su stanice za merenje radioaktivnosti, one samo po sebi ne zrače. Pokazuju da li je zračenje uvećano ili ne, kao i koji su radionukleidi prisutni", kazala je Vuletić za Radio-televiziju Srbije.\n"Skoro sve države u Evropi imaju takve stanice. Nemačka ima nekoliko hiljada takvih stanica, Austrija nekoliko stotina. Svi su se opremili ovakvim mernim stanicama da ne bi moglo da dođe do sakrivanja informacija", rekla je Vuletić i dodala da je to projekat koji se u Srbiji realizuje uz pomoć Evropske komisije.\nDirektorat Srbatom je prethodno saopštio da od 2021. godine učestvuje u međunarodnom projektu Evropske komisije, za unapređenje sistema za rano upozoravanje na nuklearni ili radiološki akcident.\nProjektom je planirana nabavka i instalacija 33 merne stanice koje će biti raspoređene tako da poboljšaju pokrivenost cele teritorije Srbije, u skladu sa postojećim rizicima.\n"Imajući u vidu da zemlje u susedstvu poseduju aktivne nuklearne elektrane, kao i da je planirana i izgradnja novih nuklearnih reaktora u Mađarskoj, instalacijom novog sistema biće unapređen i sistem obaveštavanja o nuklearnom ili radiološkom akcidentu. Ovo će poboljšati mehanizam za pravovremeno donošenje odgovarajućih mera za zaštitu stanovništva i životne sredine od štetnog uticaja jonizujućeg zračenja", naveo je Direktorat.\nPostojeći sistem za rano upozoravanje na nuklearni ili radiološki akcident u nadležnosti Direktorata, uspostavljen je 2007. godine i čini ga mreža od devet mernih stanica. Nakon instalacije novog sistema za rano upozoravanje na nuklearni ili radiološki akcident, Srbija će imati pokrivenu teritoriju zemlje najmodernijom opremom ovog tipa.\nDirektorat za radijacionu i nuklearnu sigurnost i bezbednost Srbije obnovio je u decembru 2021. sa Evropskom komisijom sporazum o slanju podataka u Evropsku platformu za razmenu radioloških podataka (European Radiological Data Exchange Platform – EURDEP).\nEURDEP se sastoji od mehanizma za razmenu podataka i veb stranice za prezentaciju podataka radiološkog monitoringa, koje 39 zemalja učesnica kontinuirano razmenjuje, u skoro realnom vremenu. Ove zemlje su u obavezi da rutinske podatke, iz svojih nacionalnih mreža radiološkog monitoringa, učine dostupnim svakog dana.\nZemlje učesnice potpisuju administrativni sporazum o slanju podataka u EURDEP, kako bi se osigurale, da će se isporuka podataka nastaviti i u vanrednim situacijama. Platformu EURDEP razvija i održava Zajednički istraživački centar Evropske komisije.\nPrema Zakonu o radijacionoj i nuklearnoj sigurnosti i bezbednosti, Srbatom između ostalog, prati nivo radioaktivnosti, njegove promene, procenjuje njegov uticaj na stanovništvo i životnu sredinu i daje uputstva o primeni odgovarajućih mera.\nIzvor: Beta, Srbatom


Konstrakta osvaja plejliste širom sveta | Celebrity\nKONSTRAKTA OSVAJA MUZIČKE PLEJLISTE ŠIROM SVETA: Od Hrvatske do Litvanije, umetnica obara rekorde slušanosti 0 Podeli PODELI TWEET POŠALJI E-MAIL\nKONSTRAKTA OSVAJA MUZIČKE PLEJLISTE ŠIROM SVETA: Od Hrvatske do Litvanije, umetnica obara rekorde slušanosti\nIzvor Elle 03.06.2022 13:28\nKonstrakta je u Hrvatskoj na prvom mestu po slušanosti, a nalazi se i na plejlistama zemalja poput Holandije, Litvanije i Islanda.\nOsim što je Konstrakta preko noći postala najaktuelnija artistkinja u regionu, ni širom sveta interesovanje za srpsku predstavnicu na Evroviziji ne prestaje.\nEvrovizija je možda prošla, ali čini se da je svet nezasit avangardne Ane Đurić i numere "In Sorpore Sano", u prilog čemu ide i njen poslednji uspeh kojim je nadmašila čak i našu evrovzijsku pobednicu Mariju Šerifović i "Molitvu".\nPodsetimo, naša pevačica na ovogodišnjoj 66. Evroviziji osvojila je peto mesto, što je najviši plasman koji je Srbija postigla u poslednjih 10 godina.\nKonstrakta je još pre odlaska u Torino izazvala veliko interesovanje u mnogim državama, te smo bili svedoci koliko je "umetnica mora biti zdrava..." bilo slušano u zemljama kako Evrope, tako i Amerike gde se kotirala izuzetno visoko na listama.\nNakon što je u obližnjoj Hrvatskoj došla na 1. mesto na zvaničnoj listi slušanosti pesama, uspela je da uđe i na muzičke liste mnogih drugih zemalja.\nTako njenu numeru "In Corpore Sano", na primer, možemo videti na zvaničnim muzičkim listama Holandije (19. mesto), Islanda (15. pozicija), Litvanije (11. mesto) itd, dok je na "Viral 50" listi najvećeg planetarnog striming servisa Spotify dospela do 7. mesta, što je dosad nezapamćen rezultat za izvođača iz Srbije.\nČak ni pesma "Molitva", jedine srpske pobednice na "Evroviziji" Marije Šerifović, nije uspela da se nađe ni na jednoj od gorepomenutih muzičkih lista, iako je trijumfovala na takmičenju, a Konstrakta bila peta.\nAna je inače dobila i prestižnu "Marcel Bezençon" nagradu za umetnički doprinos festivalu, ali to nije jedino priznanje. Naime, Konstrakta je jedini ženski solo izvođač stariji od 40 godina koji je na "Evroviziji" dospeo u prvih pet u finalu u ovom veku. Autorka pesme "In Corpore Sano", podsetimo, ima 43 godine.\nKonstrakta becomes the oldest solo artist to win a top 5 spot in this century at#Eurovision❤pic.twitter.com/mgsPnXVPnH\n— Florin  • (@runtothehillsz)May 16, 2022\nNa društvenim mrežama fanovi "Evrovizije" uveliko ističu ovaj podatak, a Konstrakta je na ovaj način pokazala da na ovom festivalu ima mesta i za izvođače koji nisu u dvadesetim ili tridesetim.\nKONSTRAKTA IZAZVALA OVACIJE U FINALU EVROVIZIJE: Publika aplaudirala sve vreme, a podršku joj pružio i Novak Đoković


Ministar unutrašnjih poslova u manjem bh. entitetu\nMinistarstvo unutrašnjih poslova Republike Srpske neće dozvoliti raspoređivanje drugih policijskih snaga na teritoriju Republike Srpske, bez saglasnosti Vlade manjeg bh. entiteta, poručio je ministar unutrašnjih poslova RS Dragan Lukač.\n- Pokušaji raspoređivanja drugih policijskih snaga na teritoriju Republike Srpske, koji dolaze od ministra sigurnosti u Vijeću ministara Dragana Mektića, unaprijed su osuđeni na propast, jer nisu u skladu sa Ustavom i zakonima RS, kao i potpisanim sporazumima između Ministarstva unutrašnjih poslova RS i drugih policijskih agencija u BiH - naglasio je Lukač.\nOn je naveo da Ministarstvo unutrašnjih poslova RS ima potpisan Sporazum o pružanju pomoći i operativnoj saradnji u nadzoru granice sa Graničnom policijom BiH.\nLukač je pojasnio da je prema ovom sporazumu trenutno angažirano 80 policijskih službenika MUP-a Republike Srpske i da je MUP RS, u skladu sa procjenama sa terena i na osnovu zvaničnog zahtjeva Granične policije BiH, spreman angažirati i dodatne snage policije Republike Srpske na zaštiti granice, saopćeno je iz MUP-a.\n- Pokušaj raspoređivanja drugih policijskih snaga na teritorij Republike Srpske od ministra Mektića, još je jedan od njegovih nepromišljenih zahtjeva sa dalekosežnim posljedicama i predstavlja presedan koji su osmislili njegovi mentori iz Sarajeva, a koji su njega zadužili da sve provede s ciljem urušavanja nadležnosti MUP-a Republike Srpske i teritorijalnog integriteta Republike Srpske - upozorio je ministar unutrašnjih poslova RS.\nLukač je naglasio da je, u skladu sa Ustavom Republike Srpske i Zakonom o policiji i unutrašnjim poslovima, policija Republike Srpske nadležna za provođenje zakona i održavanje sigurnosti na teritoriju Republike Srpske, a tako će biti i u budućnosti.\nMUP RS Dragan Lukač\nLukač: MUP RS ne krije ništa u slučaju smrti Davida Dragičevića\nSDS pozvao Lukača da podnese ostavku: Ko će obučavati specijalce MUP-a RS, Amerikanci ili Rusi?\nReporter "Avaza" u Tuzli: Građani ne izlaze napolje bez maski i rukavica\nItalija na izmaku snaga: Njemačka preuzima oboljele od koronavirusa


Uhapšen mladić iz Vrbasa zbog nasilničkog ponašanja, za njegovim saučesnikom još se traga - Srbija Vesti - Aktuelno|net\nUhapšen mladić iz Vrbasa zbog nasilničkog ponašanja, za njegovim saučesnikom još se traga\nPripadnici MUP u Novom Sadu uhapsili su M. D. (30) iz Vrbasa, dok se za još jednom osobom traga, zbog sumnje da su izvršili krivično delo nasilničko ponašanje.\nHapšenje zbog nasilničkog ponašanja u Novom Sadu\nPolicija je u Novom Sadu uhapsila M. D. iz Vrbasa, dok se za još jednom osobom traga, zbog postojanja osnova sumnje da su izvršili krivično delo nasilničko ponašanje, saopštio je MUP.\nKabinet ministra unutrašnjih poslova Srbije je kasno večeras saopštio da su pripadnici tog ministarstva u Novom Sadu zbog osnovane sumnje da su izvršili krivično delo nasilničko ponašanje uhapsili M.D. (1989) iz Vrbasa, dok se za još jednom osobom traga.\nKabinet ministra unutrašnjih poslova Srbije je kasno večeras saopštio da su pripadnici tog ministarstva u Novom Sadu zbog osnovane sumnje da su izvršili krivično delo nasilničko ponašanje uhapsili M.D. (1989) iz Vrbasa, dok se za još jednom osobom traga.Osumnjičeni su da su u subotu, 8. juna, oko 22 sata, u Ulici Sime Miloševića u Novom Sadu izvršili krivično delo nasilničko ponašanje na štetu D.B. (1996), piše u saopštenju. Osumnjičenom M.D. je određeno zadržavanje do 48 sati i on će, uz krivičnu prijavu, biti priveden nadležnom Osnovnom javnom tužilaštvu u Novom Sadu, saopštio je kabinet ministra.U Novom Sadu su prošle nedelje prebijeni studenti Dejan Bagarić, Mihajlo Nikolić i Marko DJelević, aktivisti inicijative "Za krov nad glavom" i redovnih protesta "Jedan od pet miliona". Zbog tih napada je večeras održan protest i protestna povorka studenata Novosadskog univerziteta.\nNOVI SAD:Pripadnici Ministarstva unutrašnjih poslova u Novom Sadu uhapsili su M. D. ( 1989) iz Vrbasa, dok se za još jednom osobom traga, zbog postojanja osnova sumnje da su izvršili krivično delo nasilničko ponašanje.\nNASILjE U NOVOM SADU: Jedna osoba uhapšena, za drugom se traga\nOni se sumnjiče da su, 8. juna ove godine oko 22 sata, u Ulici Sime Miloševića u Novom Sadu, izvršili krivično delo nasilničko ponašanje na štetu D. B. (23), navodi se usaopštenju MUP\nNovi Sad: Uhapšen zbog nasilničkog ponašanja\nPripadnici Ministarstva unutrašnjih poslova u Novom Sadu uhapsili su M. D. (1989) iz Vrbasa, dok se za još jednom osobom traga, zbog postojanja osnova sumnje da su izvršili krivično delo nasilničko ponašanje.\nHAPŠENJE U NOVOM SADU: Jedna osoba privedena zbog nasilničkog ponašanja\nPripadnici Ministarstva unutrašnjih poslova u Novom Sadu uhapsili su M. D. ( 1989) iz Vrbasa.\nUhapšen mladić iz Vrbasa zbog nasilničkog ponašanja, za njegovim saučesnikom ...


Azijski pasoši najmoćniji u 2019. - Kako se rangira srpski pasoš? - Novosti - Turistički svet\nAzijski pasoši najmoćniji u 2019. - Kako se rangira srpski pasoš?\nJapan se i ove godine nalazi na prvom mestu liste najmoćnijih pasoša koju tradicionalno objavljuje agencija Henley & Partners. Državljani Japana mogu da putuju bez vize ili dobiju vizu po dolasku u čak 190 svetskih destinacija.\nDa su azijski pasoši najvredniji pokazuje i drugo mesto koje dele Singapur i Južna Koreja, sa slobodnim pristupom u 189 destinacija. Nemačka i Francuska zadržale su se na trećem mestu i u ovoj godini.\nSAD i Velika Britanija nalaze se na 6. mestu što predstavlja dalji pad u odnosu na prethodne godine na Henley Passport Index listi, koja je zasnovana na podacima organizacije "International Air Transport Association" (IATA). To je značajan pad sa prvog mesta na kome su se ove zemlje nalazile 2015. godine.\nKina je imala stabilan rast na ovoj listi. U 2017. godini, ova zemlja je zauzimala 85. mesto, sa bezviznim pristupom u 51 destinaciju. Ove godine, Kina je skočila na 69. mesto. Slična situacija je i sa Ujedinjenim Arapskim Emiratima, koji su se popeli na 22. mesto.\nSlovenija i Hrvatska kao članice Evropske Unije nalaze se na 11. odnosno 20. mestu.\nSrbija zauzima 40. mesto na rang listi, kod je Makedonija na 43. mestu, Crna Gora na 45., a Bosna i Hercegovina na 49. mestu rang liste.\nKompletnu rang listu zemalja pogledajte u prilogu, a ispod je prikaz rejtinga Srbije od 2006. godine do danas.\nHenley Passport Index lista


NUNS: Skandalozna odluka REM-a\nNezavisno udruženje novinara Srbije (NUNS) izrazilo je danas zabrinutost zbog odluke Regulatornog tela za elektronske medije (REM) da ne pokrene postupak za utvrđivanje odgovornosti televizija zbog prenosa proslave godišnjice Srpske napredne stranke (SNS).\n“Sasvim je jasno, po oceni NUNS-a, da REM nije postupio u skladu sa Zakonom o elektronskim medijima i stvorio osnov za sumnju da su članovi regulatornog tela zloupotrebili ovlašćenja kojima raspolažu”, navodi se u saopštenju.\nPredsednik Saveta REM-a Goran Karadžić izjavio je ranije danas da ne postoji osnov da se pokrene postupak za utvrđivanje odgovornosti televizija koje su direktno prenosile proslavu, jer je setom novih medijskih zakona prestalo da važi opšte obavezujuće uputstvo za emitere.\n“NUNS upozorava REM da se u članu 47 Zakona o elektronskim medijima jasno kaže da je pružalac medijske usluge, u skladu sa svojom programskom koncepcijom ‘dužan da poštuje zabranu političkog oglašavanja van predizborne kampanje'”, navodi se u saopštenju.\nNUNS je u saopštenju upitao “da li današnja odluka (REM) znači da je ubuduće dozvoljeno emiterima da bez ikakvih sankcija prenose stranačke skupove”.


Displaying items by tag: br643 musicloverparadise.com\nNa Centralnom evropskom prvenstvu u plivanju za kadete, održanom u Beogradu od od 5. do 7. decembra na bazenu „11. april“ učestvovali su plivači iz Poljske, Mađarske, Slovenije, Rumunije, BiH, Rusije i Srbije. Ispred PK „Svim star“ u sastavu kadetske reprezentacije Srbije nastupile su Jelena Ječanski i Jovana Đurić koja je ostvarila odlične plasmane: drugo mesto na 400 metara kraul, treće na 800 metara kraul i četvrto mesto na 200 metara kraul, dok je Jelena Ječanski bila sedma na 400 metara mešovito, 200 metara mešovito i 800 metara kraul.\nSUPERKUP EVROPE: Spektakl u Bečeju\nVaterpolisti Crvene zvezde su osvojili trofej Superkupa Evrope pobedom nad ekipom Radničkog iz Kragujevca na utakmici koja je odigrana 30. novembra na bazenu Ustanove „Đorđe Predin Badža“ u Bečeju, rezultatom 9:8, u pravom sportskom spektaklu pred prepunim tribinama i izuzetnoj atmosferi koja je podsetila na period kada je Bečej imao vaterpolo ekipu koja je vodila glavnu reč na evropskoj vaterpolo sceni.\nNARODNA BIBLIOTEKA: Tisa dvanaesti put\nKrajem novembra u Narodnoj biblioteci predstavljen je novi broj časopisa za književnost i umetnost „Tisa“. Časopis su 2008. godine pokrenuli tadašnji i sadašnji urednik Svetislav Travica, Vujica Rešin Tucić, Boško Ivkov, Đorđe Brankov, Tatjana Drapšin, Velimir Cvejanov, Đerđ Lajber, Ferenc Beretka i drugi, sa ciljem da se čitaocima predstavi i nudi kultura koja se stvara i nastaje u ovoj sredini, ali i sa željom da se u časopisu prate kulturni tokovi u okruženju i ide u korak s vremenom i prevaziđe okvire „provincijskog časopisa“. Čini se da se u ovoj nameri uspelo jer se pred publikom našao 12. broj časopisa „Tisa“ u izdanju Narodne biblioteke, o kom su govorili urednik Svetislav Travica i gost-urednik Nenad Milošević, a Dragan Pavlov, autor pesama koje su objavljene u novom broju „Tise“ je publiku počastio s nekoliko svojih stihova.\nSCENA ZLATAN DORIĆ: Humanitarna predstava\nProšle nedelje najmlađi žitelji Bečeja imali su priliku da na sceni „Zlatan Dorić“ Gradskog pozorišta ponovo pogledaju pobedničku predstavu Majskih igara „Smile“, u izvođenju plesnog kluba „Viva Dance“ iz Novog Sada, koju je režirala Gordana Oreščanin Kojadinović. Reč je o mjuziklu koji je i svojevrstan omaž najpopularnijem komičaru 20. veka Čarliju Čaplinu. Takođe prošle nedelje prikazana je i omladinska pozorišna predstava „Boing Boing“ studentskog pozorišta iz Sremske Mitrovice, u režiji Marka Vukićevića, čije prikazivanje je imalo i humanitarni karakter, s obzirom na to da se za ulaz davao dobrovoljni prilog koji je namenjen za pomoć Ivani Ćurčić iz Bečeja.\nGalerija „krug“: Plastic realness\nIzložba slika „PLASTIC REALNESS“ Bojana Vukadinova, diplomiranog likovnog umetnika iz Bačkog Gradišta, otvorena je u sredu u Galeriji „Krug“ Gradskog pozorišta u Bečeju. Izložbu je pred velikim brojem posetilaca otvorila istoričarka umetnosti Gebrijela Sel koja je rekla da je u pitanju druga samostalna izložba jednog mladog akademskog umetnika čije će se slikarstvo još razvijati, menjati, eksperimentisati, te je iz tog razloga rano govoriti o njegovom stilu i pravcu kojem pripada, ali da bi ga sa ovom serijom slika uvrstila među andergraund umetnike. Na izložbi je prikazana serija slika koje su nastale od 2010. do 2012. godine na kojima umetnik predstavlja odnos savremenog čoveka prema sopstvenom licu i telu.\nCrtica povodom „Leons i Lena“: Drveće i šuma\nPišući prethodnih godina o predstavama koje je postavljalo bečejsko pozorište, mestimice mi se otimao uzdah usled jednoličnosti repertoarske politike. Raspoloženje me nije napustilo ni nakon gledanja predstave „Leons i Lena” prema istoimenoj Bihnerovoj drami, u režiji i adaptaciji Igora Pavlovića – i pored obećanja koje je ova predstava svojim tokom tu i tamo nudila.\nPredstava Dramskog studija mladih iz Bečeja: „Leons i Lena“ pobednik festivala u Beloj Palanci\nPredstava „Leons i Lena“ bečejskog Dramskog studija mladih, iako nije prikazana na Majskim igrama kao što je bilo predviđeno, ipak ima svoj pozorišni život, upravo prema očekivanjima reditelja Igora Pavlovića, jer je do sada u Bečeju i okolini prikazana desetak puta. „Leons i Lena“ je zavidan uspeh doživela na nedavno održanom Festivalu omladinskih scena u Beloj Palanci, gde je osvojila prvu nagradu za predstavu i nagrade za najbolju mušku i žensku ulogu, koje su dodeljene Filipu Sadžakovu i Gordani Adamov.\nKANCELARIJA ZA MLADE: Životna sredina u omladinskoj politici\nU prostorijama Narodne biblioteke Kancelarija za mlade opštine Bečej u utorak je organizovala okrugli sto „Životna sredina u omladinskoj politici na lokalnom nivou“. Skupu su prisustvovali predstavnici lokalne samouprave nadležni za pitanja zaštite životne sredine, omladinskih i ekoloških organizacija u Bečeju. Cilj skupa je bio upoznavanje sa omladinskim aktivizmom u oblasti zaštite životne sredine, a organizovan je u okviru projekta „Životna sredina u omladinskoj politici u Srbiji“, koji sprovodi Evropski omladinski centar u partnerstvu sa Centrom za ekonomiju, politiku, ekologiju i održivi razvoj i Srpskim centrom za ekološka istraživanja. Projekat se realizuje uz podršku programa SENSE koji sprovodi Regionalni centar za životnu sredinu (REC), a program finansira Švedska agencija za međunarodni razvoj i saradnju (SIDA).\nTokom skupa učesnici su evidentirali probleme životne sredine na lokalnom nivou i predložili načine uključivanja mladih u njihovo rešavanje.\nPredstavljene su i nagrade „Zeleni aktivista“ i „Zeleni pečat“ koje se dodeljuju najistaknutijem pojedincu ili kancelariji za mlade, angažovanim na zaštiti životne sredine na lokalnom i/ili nacionalnom nivou. Priznanja donose i vredne nagrade, pa će nosilac „Zelenog pečata“ dobiti i opremu za kancelariju vrednu 1.000 evra, a „Zeleni aktivista“ profesionalni fotoaparat.\nTRADICIONALNO OKUPLJANJE IZVIĐAČA: Proslava rođendana\nIzviđački odred „Ivo Lola Ribar“ iz Bečeja proteklog vikenda tradicionalnim okupljanjem u Domu izviđača na Radarskoj stanici obeležio je svoj 61. rođendan. Tim povodom održana je i svečana sednica na kojoj su dodeljene nagrade i priznanja istaknutim pojedincima koji su svojim trudom i radom doprineli opstanku i razvoju skautskog pokreta u bečejskoj opštini, ali i usavršavanju, napretku i formiranju sopstvene ličnosti koja negovanjem pravih vrednosti doprinosi i razvoju zajednice. Na ovom taboru mnogi članovi izviđačkog odreda su imali priliku da savladavanjem zadataka i veština polože određene „letove“ i steknu viši stepen zvanja.


Na teritoriji Beograda otkriven ptičji grip kod labudova!\nFoto: Vojvodina Info - Narcisa Božić\n– Zaraženim područjem u skladu sa Rešenjem smatra se područje od najmanje tri kilometra u poluprečniku, a ugroženim područjem krug od najmanje 10 km u poluprečniku od lokacija na kojima su pronađene uginule ptice – objavljeno je na zvaničnom sajtu Uprave.\nU rešenju se ističe da avijarna influenca (ptičji grip) nije zoonoza, odnosno da se ne prenosi sa obolelih i zaraženih ptica na ljude, ali može izazvati veoma velike ekonomske štete ukoliko se prenese na domaću živinu.\nRadi sprečavanja širenja, obavezna prijava svakog slučaja uginuća divljih ptica na prirodnim staništima i vodenim površinama.\n– Za vreme trajanja mera zabranjeno je održavanje sajmova živinarstva i ukrasnih ptica, kao i promet živine, jaja, mesa i iznutrica poreklom od živine sa zaraženog područja – saopštila je Uprava, a na njihovom sajtu može se pogledati detaljno uputstvo za uzgoj živine tokom trajanja mera.\nSmenjena direktorica Doma zdravlja u Sremskoj Mitrovici – Novi direktor je dr Adil Elhag\nPrevious articleZdravlje krvnih sudova je samo jedan od brojnih razloga zbog kojih bi češće trebalo da koristite beli luk\nNext articleU Srbiju stigao „Pancir-S“ iz Rusije


16 May 2018, 13:18 Požarevac polovniautomobili.com Saša Aćimović\nMinistar unutrašnjih poslova Nebojša Stefanović rekao je da automobili stariji od 15 godina neće morati da idu na tehnički pregled 2 puta godišnje. Međutim, to ne znači da tehnički pregledi neće poskupeti.\nNelogična i nepravedna odluka prema kojoj su kola starija od 15 godina bila „osuđena“ da idu 2 puta godišnje na tehnički, ipak će biti ukinuta. Ministar je tako najavio, a sada ostaje da se i zvanično ukine.Proteklih nedelja se mnogo govorilo na ovu temu, mnogi vozači su bili ogorčeni, potpisivane su peticije, pa izgleda da je pritisak javnosti ipak imao efekta.\nTehnički pregled će ipak poskupeti\nTo što neće biti duplog tehničkog, ne znači da će cena ostati ista. Koliko će koštati tehnički pregled, još uvek se ne zna. Neki mediji kažu da su iz nezvaničnih ali pouzdanih izvora dobili informaciju da će koštati između 3.500 i 5.500 dinara.\nMnoge vozače ipak očekuju problemi\nNajavljene su mnogo oštrije i detaljnije provere vozila na tehničkom pregledu, što uključuje proveru izduvnih gasova, proveru da li je uklonjen katalizator ili DPF filter, korozije na karoseriji, vešanja... Dakle, postoji mogućnost da se oni koji su do sada bez problema prolazili tehnički, sada nađu u problemu zbog izduvnih gasova.\n8 Nov 2018, 11:09\nJoš jedan šok za vozače – tehnički pregledi poskupljuju ili su već poskupeli sa oko 3.000 u proseku,…\nDa li saobraćajni policajac ima pravo da vas zaustavi i pošalje na vanredni tehnički pregled ako posumnja da na vašem…\nDRIFT TAKMIČENJE KREĆE U SUBOTU\nDANAS JE UZ PRISUSTVO ČLANICE GRADSKOG VEĆA ZADUŽENE ZA SPORT, OMLADINU I TURIZAM ANE MILJANIĆ ODRŽANA KONFERENCIJA…


Referentne farme | PANTHEON Farming\nPANTHEON Farming predstavlja revoluciju u praćenju poljoprivredne proizvodnje. Poljoprivrednici do sada nisu imali priliku da rade na takav način. Stručnjaci iz podučja poljoprivrede smatraju kako farmeri više neće morati da koriste Excel za praćenje poslovanja nakon što se odluče da probaju PANTHEON Farming.\nPANTHEON Farming priča o uspehu\nObavljenje tradicionalne Istarske proizvodnje na moderan način, na imanju MonteRosso. Monte Rosso je korisnik PANTHEON Farminga od 2015.\nAGRO IT – iskustva korisnika u Makedoniji\nGospođa Aneta Jordana, rukovodilac farme krava Boniair, Makedonija, želela je da zna koliko iznosi pravi profit. Gospodin Ordan Pecov, poljoprivrednik i uzgajivač povrća u staklenicima i na polju, Makedonija, želeo je da zna pravu meru navodnjavanja povrća, dodavanja đubriva i pesticida.\n„Tehnologija napreduje i želja nam je bila da je naša farma postaje jedna moderna farma, gde možemo lako da pratimo naše stado, pa smo odlučili da uvedemo softver za planiranje resursa.“\n„U početku nam je bila potrebna edukacija da shvatimo kako softver radi i da bismo lakše počeli. Uzeli smo nekoliko sati obuke sa implementacijom, nakon toga smo imali podršku.“\n„Bio nam je potreban softver za ceo posao, a ostali softveri na tržištu nisu prilagođeni ovoj vrsti proizvodnje. PANTHEON Farming nam obezbeđuje sve što nam je potrebno.“\n‚‚Otkrili smo da je PANTHEON Farming jedina prilika u ovom trenutku u Makedoniji. ”\n‚‚Program mi pomaže da pristupim podacima veoma brzo i automatski izračunava određene stvari, što smanjuje moj obim posla.“\n‚‚Kada ga savladate, imate mnogo više vremena za stvaran posao.“\n‚‚PANTHEON Farming pokriva sve naše aktivnosti, koje uključuju ratarstvo, stočarstvo, uzgajanje povrća, uzgoj živine itd., kao i sve povezane računovodstvene potrebe .“\n“Želimo da koristimo najnoviju tehnologiju i opremu kako bismo povećali produktivnost i efikasnost. Takođe, želimo da proizvodimo organsko voće u skladu sa standardima EU. Verujemo da PANTHEON Farming može da nam pomogne u ostvarivanju ovih ciljeva. ”


Odbijen zahtev za azil šefu kriminalnog klana\nTanjug 8. novembra 2019. 16:27\nBERLIN – Šefu kriminalnog klana Ibrahimu Miriju, zbog kojeg je ministar unutrašnjih poslova Nemačke Horst Zehofer naložio pooštrene granične konrtole u cilju sprečavanja ulaska osoba u zemlju kojima je zabranjen boravak, odbijen je zahtev za azil.\nMiri je, nakon što je pre nekoliko nedelja deportovan u Liban, odakle je poreklom, uspeo da se, uz pomoć krijumčara, i pored izrečene zabrane ulaska u Nemačku, ponovo vrati i podneo je zahtev za azil.\nNjegov povratak izazvao je burnu diskusiju u Nemačkoj, koja je rezultirala novim merama na granici Nemačke, kako pooštrene kontrole, tako i vraćanje osoba sa zabranom boravka direktno sa državne međe.\nSavezna služba za migraciju i izbeglice (Bamf) odbacila je danas zahtev za azil Mirija i naložila pripremu njegovog proterivanja.\n„Nadležne vlasti trenutno pripremaju proterivanje te osobe“, saopštio je Zehofer.\nOn je dodao da ovaj slučaj pokazuje da nemački pravni sistem ima rupe koje mogu da se zloupotrebe.\nU obrazloženju odbijenice „Bamf“ navodi da ne prihvata tvrdnju Mirija da mu je ugrožen život u Libanu.\nMiri, koji je šef klana koji se bavi prodajom oružja, narkotika i prostitucijom, naveo je u zahtevu za azil da strahuje od krvne osvete u Libanu. Navodno, nakon što je deportovan u Liban, napali su ga pripadnici Hisbole.\nMiriju još ostaje mogućnost ulaganja žalbe na odluku „Bamf“.\nZehofer tim povodom poručuje da se mora učiniti sve kako bi sistem azila Nemačke bio zaštićen od zloupotrebe od strane kriminalaca.\n„Moramo reagovati na uočene nedostatke kako bi stanovništvo i dalje verovalo u naš pravni poredak, posebno sistem azila“, poručio je on.\nSAD: Protesti se nastavljaju uz manje nasilja\nPolicija u Bafalu prekomerno koristila silu\nTviter blokirao Trampovu video objavu o Flojdu\nHiljade ljudi oprostilo se od Džordža Flojda\nOtvaraju se granice između Mađarske, Austrije, Češke i…


Adidas je predstavio specijalno izdanje kopački za Lionela Mesija, koje je jedan od najboljih igrača u istoriji fudbala nosio danas na treningu za svoj 27. rođendan.\nNove kopačke su rođendansko izdanje koje je nazvano “adiZero F50”, koje karakteriše elegantna nijansa nekoliko boja: zelene, plave, roze, narandžaste i bele, zajedno sa tri prepoznatljive pruge ovog brenda. Na ovaj način se kombinuju revolucionarna tehnologija i precizni dizajn koji potpuno pristaje stopalu četvrostrukog dobitnika “Zlatne lopte”.\nRođendanske kopačke su izraz poštovanja nemačke kompanije prema argentinskom kapitenu, koji je do sada postigao dva gola na isto toliko utakmica Svetskog prvenstva. Ujedno je ovo i najbolja uvertira za poslednji meč u grupi koji reprezentacija Argentine igra protiv Nigerije u borbi za prvo mesto na tabeli.\nZanimljiv je i podatak da je izrađeno ukupno 27 pari ovakvih patika, svaki predstavlja po jednu godinu Mesijevog života, a dva ekskluzivno potpisana para biće poklonjena na takmičenju @teammessi na njegov rođendan.\nDizajn, Adidas, Leo Mesi, Kopačke, AdizeroTM F50


Sedište Evropskog parlamenta u Briselu\nSkoro sve političke grupacije u Evropskom parlamentu su podnele nacrte rezolucije kojom se osuđuje rezultat prošlonedeljnog samita, na kojem EU nije odlučila otvoriti pristupne pregovore sa Albanijom i Severnom Makedonijom.\nRadi se o ubrzanoj proceduri, jer je cilj da se rezolucija izglasa u toku plenarne sednice Evropskog parlamenta koja traje u Strazburu, a glasanje se očekuje sutra.\nMeđu inicijatorima ove rezolucije je i politička grupacija Renew, u kojoj je i partija francuskog predsednika Emmanuela Macrona, a koja takođe u svom nacrtu podvlači ozbiljnost odluke i posledica koje to može imati u širem regionu Zapadnog Balkana.\nJedini nacrt rezolucije kojom se "pozdravlja odluka EU" da ne dozvoliotvaranje pristupnih pregovora sa Skopljem i Tiranom je onaj ekstremno desne grupacije Identity and Democracy (ID) Group, čije su članice većinski iz italijanske Lige za sever Mattea Salvinia, stranke Narodno okupljanje Marine le Pen i Alternative za Nemačku Jörga Meuthena.\nSvi osuđujući nacrti ističu da će svako naredno odlaganje odluke Evropskog saveta da se postigne saglasnost o daljem proširenju prouzrokovati nestabilnost, ne samo u Albaniji i Severnoj Makedoniji, već i u celom regionu.\nU nacrtima se podvlači neophodnost da Evropski savet preuzme odgovornost i konačno deluje u skladu s vlastitim obavezama. Takođe se podvlači neophodnost da EU postigne sporazum i započne pregovore o pristupanju sa Severnom Makedonijom i Albanijom. U suprotnom, narušava se kredibilitet EU, "ne samo na Zapadnom Balkanu, već i globalno – kako u odnosu na građane EU, tako i kao uspešnog i ozbiljnog globalnog igrača".\nU nacrtima rezolucije se potvrđuje nedvosmislena posvećenost Evropskog parlamenta daljem proširenju EU prema zemljama Zapadnog Balkana.\nVečeras, dan uoči glasanja, će se u Evropskom parlamentu održati rasprava kako bi se svi nacrti kombinovali u jednu rezoluciju.\nProšle sedmice, u noći između četvrtka i petka, a nakon rasprave koja je trajala skoro sedam sati, lideri zemalja članica EU nisu uspeli da se dogovore o otvaranju pristupnog procesa za Severnu Makedoniju i Albaniju, iako se smatra da su obe zemlje ispunile sve neophodne uslove.\nMože vas zanimati i ovo: NATO ispravlja 'grešku' EU zbog koje Skoplje raspisuje izbore\nOvakav razvoj događaja na samitu je posledica tvrdog stava Francuske, koja ne dozvoljava nikakve odluke oko proširenja bez unutrašnjih reformi u EU i promene metodologije u pristupnim pregovorima.\nOko nesposobnosti EU da postigne dogovor i dozvoli otvaranje pristupnih pregovora sa Severnom Makedonijom i Albanijom već su se izjasnile sve političke grupacije Evropskog parlamenta, na raspravi koja je održana juče, kada su skoro jednoglasno sve osudile neodlučnost Evropskog saveta.\nJedini koji je to pozdravio bio je predstavnik esktremno desne ID Group.


Terapija parova i Grupna terapija - Borjana\nHome/Terapija parova i Grupna terapija\nTerapija parova i Grupna terapija\tBorjana Vorkapic\t2018-08-12T19:32:10+02:00\nKorišćenje grupe i grupnih procesa u psihoterapijske svrhe postalo je popularno još četrdesetih godina prošlog veka, kada su se prepoznali ogromni potencijali koje ovaj metod nudi. Grupna terapija stoga danas predstavlja jedan od korišćenijih vidova rada sa ljudima, bilo da je u pitanju psihoterapija, grupe podrške, radioničarski ili savetodavni rad, pa i rad u sistemima kakve su organizacije. Mnogobrojni procesi koje grupa kao medijum ”izvlači” na površinu sasvim sigurno bi ostali neotkriveni da nisu podstaknuti od strane specifičnosti koje grupa kao terapijski metod nudi.\nTerapijska grupa je sigurno mesto u kojem svaki pojedinac može iskreno istraživati način svog bivanja u svetu, način na koji učestvuje u različitim socijalnim interakcijama, način na koji odustaje od sebe (“potčinjava se”) ili zanemaruje druge, stvara preteranu ili premalu distancu između sebe i drugih…\nTerapija parova je psihološki tretman parova koji su u vezi ili braku. Osnovni cilj terapije parova je pomoć paru da ostvare i unaprede međusobni odnos u braku ili vezi. Međutim, prvo se možemo pitati šta podrazumeva dobar odnos? Dobar odnos je onaj u kome partneri postižu veći stepen zadovoljstva (kroz zadovoljavanje svojih želja) nego nezadovoljstva (koje su posledica konflikata, svađa i neslaganja). Cilj temeljnog tretmana jeste rad na onim aspektima odnosa koji će ojačati stepen zadovoljstva odnosom kao i rad na otklanjanju onih faktora koji doprinose bračnom nezadovoljstvu ili nezadovljstvu u vezi.


Republika Srpska se dodatno zadužuje za izgradnju autoputeva – dijalogin.tv\nVlada Republike Srpske (RS) dala je danas saglasnost za pregovore s Evropskom bankom za obnovu i razvoj s ciljem kreditnog zaduženja u iznosu od 70.000.000 eura u svrhu finansiranja radova na projektu izgradnje dijela Koridora 5-C, dionice od petlje Johovac (Tovira) do petlje Rudanka (Kostajnica).\n-Projekat će se finansirati kreditnim sredstvima Evropske banke za obnovu i razvoj, ukoliko ne budu operativna već odobrena grant sredstva WBIF-a, a u slučaju da budu operativna grant sredstva, to kreditno zaduženje bi bilo manje za 14.000.000 eura i iznosilo bi 56.000.000 eura, saopćeno je danas nakon sjednice entitetske vlade.\nKrajnji korisnik i dužnik po kreditu bit će javno preduzeće „Autoputevi RS“ d.o.o. Banja Luka, a RS davalac garancije.\nEntitetska vlada je dala saglasnost i za pregovore s Evropskom bankom za obnovu i razvoj i Evropskom investicionom bankom u cilju dodatnog kreditnog zaduženja u iznosu od 47.000.000 eura po Projektu izgradnje autoputa Banja Luka – Doboj.\nS ciljem završetka radova na projektu izgradnje autoputa od Banja Luke do Doboja, RS će se dodatno zadužiti kod Evropske investicione banke u iznosu u iznosu od 37.000.000 eura i kod Evropske banke za obnovu i razvoj za 10.000.000 eura.\nVlada RS-a je na sjednici u Banjoj Luci donijela i odluku o prihvatanju zaduženja RS-a prema Svjetskoj banci po projektu podrške zapošljavanju u iznosu od 21 miliona eura, što predstavlja 42 posto od 50.000.000 eura ukupnog zaduženja za BiH.\nCilj Projekta je povećanje zaposlenosti u privatnom sektoru odabranih ciljnih grupa registrovanih nezaposlenih osoba (mladi, dugoročno nezaposleni i osobe koje imaju više od 40 godina), kao i za jačanje službi Zavoda za zapošljavanje Republike Srpske.\nData je i saglasnost na Prijedlog ugovora o finansiranju željezničke infrastrukture u 2017. godini u iznosu od 17.611.406,40 KM i na Prijedlog ugovora o sufinansiranju željezničkog putničkog saobraćaja od interesa za RS-a u ovoj godini, u iznosu 7.388.593,60 KM, a koji će se zaključiti između Vlade RS-a i „Željeznica RS-a“ A.D. Doboj.\nUgovorom o finansiranju željezničke infrastrukture regulišu se tehnički i drugi parametri neophodni za redovno i sigurno odvijanje saobraćaja, iznos potreban za održavanje, modernizaciju i izgradnju željezničke infrastrukture, visina naknade za korištenje infrastrukture, kao i obaveza vođenja statističkih evidencija.\nTakođer, ugovorom o sufinansiranju putničkog saobraćaja ugovara se visina razlike između ukupnih troškova prevoza i ostvarenog prihoda u putničkom željezničkom saobraćaju.\nDodik: "Salkić priznao da sav problem Bošnjaka povratnika vidi u radnom odnosu svog vozača"


Zlatna rukavica od 25. do 30. novembra u Vrnjačkoj Banji\nTradicionalni Medjunarodni turnir „Zlatna rukavica“ po 58. put će se održati u Vrnjačkoj Banji krajem sledećeg meseca. Tačnije od 25. do 30. novembra očekuje se još kvalitetniji turnir i još bolja organizacija nego što je to bilo prošle godine u istom gradu.\nU Jagodini održano 7. kolo lige Bokserskog saveza Šumadije\nU organizaciji Bokserskog kluba Kablovi 17. oktobra u Jagodini organizovano je 7. kolo Regionalne lige Bokserskog saveza Šumadije. Održano je 11 borbi, od kojih su tri bili sparing mečevi, a osam duela se bodovalo za ligaški poredak, od kojih je jedan meč bio u ženskoj konkurenciji. Po mišljenju žirija, najbolji utisak ostavili su školarac Nemanja Zdravković (Hisar, Leskovac), junior Dejan Dašić (Radnički, Kragujevac), od mladih Miloš Milićević (Kablovi, Jagodina), senior Filip Adamović („KG”, Kragujevac), i juniorka Anastasija Stevanović („14. Oktobar”, Kruševac).\n19. oktobar, 2015.\nBokserski klub „Lazarevac” 24. oktobra gostuje u Sarajevu\nU subotu 24. oktobra takmičari Bokserskog kluba „Lazarevac” putuju za Sarajevo i tamo će ukrstiti rukavice sa bokserima selekcije Bosne i Hercegovine. Boje BK „Lazarevac” u Sarajevu braniće – u konkurenciji mladih: Aleksa Marković (75 kg), a u uzrastu seniora: Nikola Ristić (60 kg), Nikola Živanović (69 kg), Lazar Stanojević (69 kg), Miljan Stevović (81) i Nemanja Stolić (+91 kg). Sedam dana ranije (17. oktobar), u dvorani za trening BK „Lazarevac” održaće se javni sparing gde se uz klupske borce očekuju i takmičari nekoliko srpskih klubova, a planira ukupno 10 sparing mečeva.\nU Dohi (Katar) održano 18. Svetsko seniorsko prvenstvo u olimpijskom boksu\nU glavnom gradu Katara, Dohi, održano je 18. Svetsko seniorsko prvenstvo u olimpijskom boksu. U konkurenciji 243 boksera iz 73 države, prikazan su u većini, odlične borbe, a do medalja su stigli bokseri iz zemalja koje su i pre prvih mečeva slovile za favorite. Najviše titula osvojili su Kubanci – 4, a slede Rusi sa 2 titule. Po jednog svetskog šampiona imaju Azerbejdžan, Irska, Maroko i Francuska.\n16. oktobar, 2015.\nKubancima četiri svetske krune u Kataru\nStavljena je tačka na 18. Svetsko seniorsko prvenstvo u olimpijskom stilu boksa u Dohi. Sinoć je održan drugi finalni program i pet mečeva za titule, i samo jedan od dva planirana duela za olimpijsku vizu. Kuba je najuspešnija nacija sa četiri titule, a uspehu „Čarobnjaka sa Kariba” doprineli su Lazaro Alvarez (60kg) i Hulio Cezar La Kruz (81kg), koji su odbranili titule osvojene u Almatiju 2013. Obojica su osvojili treću svetsku titulu za redom, pošto su bili prvaci i u Bakuu 2011, s tim što je Alvarez tada bio najbolji u bantam kategoriji (56kg).\nKubi i Rusiji po dve titule u prvom finalu SP u Dohi\nU Dohi, glavnom gradu Katara, održane su prve finalne borbe na 18. Svetskom šampionatu u olimpijskom stilu boksa u konkurenciji seniora. Finalisti, i pobednici u mečevima za treće mesto obezbedili su vizu za Olimpijske igre u Rio de Žaneiru (Brazil) iduće godine. Prikazan je odličan boks, gde su veština i snaga kod svih učesnika došle do izražaja.\n14. oktobar, 2015.\nEUBC zove Radovića\nPredsednik Takmičarske komisije Bokserskog saveza Srbije i medjunarodni tehnički delegat (ITO) Dragoljub Radović, po drugi put ove godine dobio je poziv od Evropske bokserske konfederacije da u tom svojstvu prisustvuje jednom od velikih takmičenja u njihovoj organizaciji. Nakon što je u maju, kao ITO (International Technical Official), debitovao na Evropskom prvenstvu za juniore u Ukrajini, a na kom je Luka Šumarac osvojio bronzanu medalju, početkom novembra boraviće u Anapi, Rusija, gde će učestvovati na Evropskom prvenstvu u konkurenciji školaraca. Ovo je svakako lepa vest s obzirom da već dugo vremena Bokserski savez Srbije nije imao predstavnika na sličnim pozicijama u Svetskoj bokserskoj asocijaciji.\nHulio Cezar La Kruz najbolji bokser 2015. u AIBA\nNa svečanoj sednici Svetske bokserske asocijacije (AIBA) u Dohi, kubanski bokser Hulio Cezar La Kruz, dvostruki svetski prvak u open boksu (Almati 2013 i Baku 2011) u poluteškoj kategoriji (do 81 kg), proglašen je za najboljeg boksera u 2015. La Kruz je ove godine bio najbolje rangirani poluteškaš u Svetskoj seriji boksa (VSB), i osvajač zlatne medalje na Panameričkim igrama.\nU Hamburgu Svetsko prvenstvo 2017. godine\nNa sednici Izvršnog komiteta Svetske bokserske asocijacije (AIBA) u Dohi (Katar), odlučeno je da će naredno Svetsko seniorsko prvenstvo da bude održano 2017. godine u nemačkom gradu Hamburgu. U Dohi će se danas (14. okotobra) održati pet finalnih borbi (do 49, 56, 64, 75, 91kg) i tri meča za treće mesto (do 56, 64, 75kg) koja garantuju olimpijski vizu u Riju. U četvrtak (15. oktobra) će se održati preostalih pet finala (do 52, 60, 69, 81, +91kg) i dva duela za treće mesto (do 60, 69kg). Svi finalisti su obezbedili vize za OI.\n13. oktobar, 2015.\nTrio brani krune\nNa 18. Svetskom seniorskom prvenstvu u olimpijskom stilu boksa u Dohi (Katar) preostali su finalni mečevi. Krune osvojene na prošlom SP u Almatiju (Kazahstan, 2013) braniće Kazahstanac Danier Jelusinov (69kg) i Kubanci Lazaro Alvarez (60kg) i Hulio La Kruz (81kg). Najviše finalista imaju Kubanci, šestoricu, po trojicu Rusi i Uzbekistanci, dvojicu selekcije Kazahstana, Azerbejdžana i Irske, po jednog Maroko i Francuska. Danas je slobodan dan na SP, a prvih pet finalnih borbi održaće se sutra. Preostalih pet na programu je u četvrtak.\nPotpisan ugovor o saradnji između BSS i Fakulteta za sport „Union – Nikola Tesla”\nPredsednik Bokserskog saveza Srbije Dragan Ignjatović i dekan Fakulteta za sport Univerziteta „Union – Nikola Tesla” Ivanka Gajić potpisali su u prostorijama BSS ugovor o saradnji. Prisustvovali su i osnivač fakulteta i predsednik Saveta, Bojan Sekulić, predavač na fakultetu, jedan od najistaknutijih srpskih stručnjaka u sportu, mr Dragan Atanasov, kao i izvršni direktor BSS Dragoljub Radović.


Muzej u Prijepolju – Podizanje svijesti o značaju arheološkog nasleđa\nNaslovnica Sjeverni Sandžak Prijepolje Muzej u Prijepolju – Podizanje svijesti o značaju arheološkog nasleđa\nProjekat “Podizanje svesti o značaju arheološkog nasleđa“ Srpsko arheološko društvo pokrenulo je 2017. godine u saradnji sa Ministarstvom kulture i informisanja Republike Srbije.\nPokrenuli smo ga zbog teškog stanja u kome se nalazi arheološko nasleđe ugroženo, ne samo od strane divljih tragača, već i od raznoraznih infrastrukturnih projekata. Međutim, mi koji radimo u institucijama zaštite samo smo jedna od karika u lancu zaštite, a to je zapravo i obaveza lokalnih samouprava, policije, tužilaštva itd. I upravo su oni ciljna grupa ovoga projekta gde ih upoznajemo sa specifičnostima arheološkog nasleđa ali i sa svim onim detaljima u zakonima, raznim pravilnicima koji njih obavezuju da vode računa – kaže predsednik Srpskog arheološkog društva Adam Crnobrnja i dodaje da su se za ove tri godine desili određeni pomaci, kako u lokalnoj samoupravi tako i u saradnji sa policijom.\nCrnobrnja smatra da je trenutno stanje arheološkog nasleđa u velikoj meri uzrokovano loše regulisanim zakonima i podzakonskim aktima.\nArheološko nasleđe je u velikoj meri nevidljivo. Malo njega viri iznad zemlje, uglavnom se nalazi ispod zemlje te ljUdi ne vode dovoljno računa ali po nekim našim procenama i procenama policije negde oko 8 do 10 hiljada njih se aktivno bavi traganjem i uništavanjem arheoloških lokaliteta i arheološkog nasleđa.To nije samo pljačkanje pojedinih predmeta već uništavanje svih slojeva – smatra Adam Crnobrnja.\nDivlji tragači za blagom, koji svojim aktivnostima direktno uništavaju arheološko nasleđe, najvidljiviji su i najčešće spominjani kao vinovnici devastacije arheološke baštine, smatra predsednik Srpskog arheološkog društva.\nTo vam je kao da cepate list ili dva iz knjige od 500 strana pošto se arheologija ne bavi pojedinačnim predmetom nego čitavim kontekstom iz čega mi rekonstruišemo priču. Tako da svako prekopavnje uništava mnogo širu priču – to je ono što se u narodu kaže „kolje vola za kilo mesa“ – kaže Crnobrnja dodajući da je poslednjih meseci krenula akcija policije, republičkog MUP-a, UKP-A, SBPOK-a, a primeri iz okolnih zemalja pokazali su da jedino spregom svih organa vlasti može nešto da se učini.\nPrijepolje je 28. grad od ukupno 30 u kojima je u protekle dve godine održano ovo predavanje, a prisustvovali su predstavnici lokalne samouprave, ustanova kulture, Turističke organizacije Prijepolje, škola i policije.


Pančevačka policija i Bezbednosno-informativna agencija presekli su lanac šverca nafte i uhapsili grupu lica osumnjičenih da su krali i preprodavali naftne derivate. Kako je juče saopštio načelnik SUP Pančevo, pukovnik Milovan Kovačević, ta grupa je u periodu od 1. januara 2001. godine do 5. aprila 2003. godine ukrala i preprodala više od 27 miliona litara raznih derivata nafte iz Rafinerije nafte Pančevo. Time su stekli imovinsku korist od oko jedne milijarde dinara, odnosno oko 17 miliona evra.\nPolicija je istovremeno otkrila nezakonito poslovanje jednog broja vlasnika najvećih benzinskih pumpi u Pančevu, koji su se ilegalno snabdevali ukradenim derivatima iz Rafinerije i švercovanim derivatima sa stranih brodova.\nKao organizatori te grupe navode se direktor u pančevačkoj Rafineriji Nataša Maljukanović, šef poslovnice 'Jugoinspekta' Mile Marčetić, rukovodilac personalne službe Jugoslovenskog rečnog brodarstva Dušan Borak, bivši muzikant i švercer Nikola Rusov, kao i suvlasnik pumpe 'Gaspetrol' i predsednik Udruženja AD 'Nafta' Stanko Šarac.\nOni su organizovali grupu koja je tokom prošle i u prva tri meseca ove godine iz Rafinerije ukrala i preprodavala naftu i naftne derivate. Saradnjom sa BIA, policijom iz Beograda, Šapca, Valjeva, Zrenjanina i Bora, privedeno je 67 osoba, od kojih je 25 zadržano u pritvoru, a za 34 za koje je ustanovljeno da su pripadnici organizovane grupe podnete su krivične prijave zbog zloupotrebe službenog položaja, zloupotrebe službenog položaja u pomaganju, falsifikovanja službene isprave, kao zbog i nedozvoljenog držanja oružja - izjavio je pukovnik Kovačević i dodao da su uhapšeni i policajci iz Pančeva Zoran Hrčan i Božo Radojčić.\nPrema Kovačevićevim rečima, BIA je nekoliko meseci pratila međunarodne kanale šverca naftnih derivat i saznala da postoji veća organizovana grupa koje već duže krade i preprodaje enormne količine naftnih derivata iz pančevačke Rafinerije. Utvrđeno je da grupu čine osobe zaposlene u RJ 'Prerada i manipulacija', pančevačke poslovnice 'Jugoinspekta', JRB, vlasnici nekih benzinskih pumpi, grupa lokalnih švercera i pojedini policajci.\nTokom pretresa imovine članova grupe pronađen je automatski pištolj 'škorpion', revolver, dva pištolja, četiri puške i više od 350 komada municije raznih kalibara.\nStanko Šarac, suvlasnik 'Gaspetrola', poslao je iz zatvora pismo sa ostavkom na funkciju direktor Asocijacije privatnih naftaša AD 'Nafta'.\n- Imajući u vidu novonastalu situaciju i to da se moje ime pominje u negativnom kontekstu, a s obzirom da to nema nikakve direktne veze s poslovanjem i radom AD 'Nafta', dajem ostavku na funkciju direktora i člana Upravnog odbora AD 'Nafta' - naveo je Šarac u neopozivoj ostavci.\nRadomir Ristić, predsednik UO AD 'Nafta', kaže da je važno što afera nema nikakve veze sa ovim udruženjem:\n- Ti pojedinci su posao odrađivali preko svojih pumpi. Iako je ovim slučajem naneta velika šteta privatnim naftašima, raduje me što je poslovanje AD 'Nafta' čisto i što su sve dažbine državi plaćene.\nInače, načelnik pančevačke policije Milovan Kovačević naveo je da je policija za vreme vanrednog stanja privela 990 lica, od kojih je njih 179 lišeno slobode. Rasvetljeno je 88 krivičnih dela, od kojih 22 iz ranijeg perioda, a počinioci su lišeni slobode.


Domaća ekipa u vođstvu, Žalgiris- Crvena zvezda! - Svetionik.com\nAlo - Sport #4126\n4126 Domaća ekipa u vođstvu, Žalgiris- Crvena zvezda!\nAlo - Sport · 23.02.2021 20:35\nKošarkaši Crvene zvezde gube od Žalgirisa (60:58) posle treće četvrtine u utakmici 24. kola Evrolige\nAlo - Sport · 23.02.2021 13:30\nOstavlja bez daha. Pročitaj više\nNovinar bolesnim rečenicama napao Novaka, planeta ostala u potpunom šoku!\nAlo - Sport · 21.02.2021 20:45\nAustralijanac napisao kolumnu koju je teško opisati, jer je toliko sramotna, da nema dalje. Pročitaj više\nVidiš 3,981 vesti od ukupno 4,022.


Advokat Makaji Slavko jedan od istaknutih advokata saradnika kancelarije.\nAdvokat Makaji Slavko je advokat saradnik advokatske kancelarije Veličković. Od svih saradnika poseduje najveće iskustvo i staž u advokaturi. Od rane mladosti obavlja složene i visoko odgovorne poslove, još kao pripravnik karijeru započinje u jednoj od najeminentnijih advokatskih kancelarija za krivično pravo u Vojvodini.\nZavršio Pravni fakultet univerziteta u Novom Sadu kao jedan od naboljih studentata u generaciji sa visokom prosečnom ocenom. Advokatske poslove obavlja počev od 1984.g.\nU mladosti je bio zaposlen u okviru sudskih organa advokatske komore Vojvodine da bi zatim nastavio svoju samostalnu praksu. Specijalista je u oblasti krivičnog prava gde pruža usluge pravnog savetovanja i zastupanja. Poseduje veliko iskustvo u zastupanju okrivljenih za krivična dela opšteg kriminaliteta. Bio je punomoćnik okrivljenim licima kojima su pretile višegodišnje zatvorske kazne u delima koja su bila medijski propraćena kroz novinske naslove i televizijske izveštaje. Zastupao je okrivljena lica i pred Specijalnim sudom za organizovani kriminal u Beogradu. Branilac mnogobrojnim okrivljenim licima u prekršajnom postupku za prekršaje i privredne prestupe.\nAdvokat Makaji Slavko – advokat saradnik kancelarije Veličković\nOsim krivičnog prava Slavko poseduje značajno iskustvo u privrednom pravu. Pruža pravnu pomoć pri osnivanju i zastupanju privrednih subjekata. Zastupao je već broj privrednih kompanija u sporovima velike vrednosti. Savetuje investitore prilikom transakcija i poslovnih ulaganja. Pruža pravnu pomoć u stečajnim postupcima odnosno pri gašenju kompanija, likvidaciji, i ostvarivanju drugih prava stečajnih poverilaca.


Strah od političkog uticaja kroz izbor istaknutih pravnika - Društvo - Dnevni list Danas\nPočetna » Društvo » Strah od političkog uticaja kroz izbor istaknutih pravnika\n0Piše: FoNet 17. oktobra 2018. 09.54\nLično mislim da Ustav treba da ima manje odredaba, nešto treba i zakonom regulisati, dodao je Milojević. Izmene su počete da bi se smanjio upliv izvršne i zakonodavne vlasti i više nemamo njihove predstavnike u vsikom savetima sudstva i tužilaštva, rekao je Milojević koji dodaje da postoji strah od upliva politike kroz izbog istaknutih pravnika. Milojević dodaje da bi struka bila zadovoljna rešenjem koje bi predviđalo da broj sudija i tužilaca u kolektivnim telima bude veći u odnosu na broj istaknutih pravnika.\nTačno je da je ispoštovan minimum evropskih standarda i zato je Venecijanska komisija dala pozitivno mišljenje. Ali, Srbija kao zemlja sa dugom pravnom tradicijom zaslužuje malo više standarde, ocenio je Milojević. On je dodao da srpski sudovi godišnje dobiju 1,8 miliona novih predmeta, a desetine hiljada postupaka se vode između građana i države. Prema njegovim rečima, i dalje ima 800.000 starih predmeta, od čega 137.000 sudska materija, dok su ostalo izvršenja. Milojević je napomenuo i da suđenja u specijalnim sudovima predug traju, iako su im prilikom formiranja dati zakonski alati da postupci traju kraće.\ndragomir milojevic, Skupština Srbije, vrhovni kasacioni sudBeograd


Lavrov: Boreljova izjava nije obična poruka i značajno menja pravila igre! - Politički.rs\nLavrov: Boreljova izjava nije obična poruka i značajno menja pravila igre!\nDanas, Foto: Ministarstvo spoljnih poslova Rusije, Printscreen\nIzjava evropskog šefa diplomatije Žosepa Borelja da dešavanja u Ukrajini moraju da se reše na bojnom polju menja pravila igre i pokazuje da se Kijev koristi kao odskočna daska za konačno potiskivanje Rusije, izjavio je televiziji Rusija 24 ruski ministar spoljnih poslova Sergej Lavrov.\nOvo je veoma ozbiljan preokret u politici koju Evropska unija i Zapad u celini, pod vođstvom SAD, vode od početka naše specijalne vojne operacije, politici koja pokazuje ljutnju, pa čak i nekontrolisani bes, rekao je Lavrov, uz izvinjenje zbog nediplomatskog rečnika, prenosi Tass.\nPrema njegovim rečima, ta politika određena je činjenicom da je Ukrajina počela da se tretira kao odskočna daska za konačno potiskivanje Rusije i njeno potčinjavanje globalnom sistemu koji gradi Zapad, koji se, uprkos završetku Hladnog rata i nestanku Varšavskog pakta i Sovjetskog Saveza, sve vreme približava našim granicama, uprkos obećanjima da se NATO neće širiti.\nLavrov je istakao da Boreljova izjava da vojno rešenje situacije u Ukrajini nema alternativu nije obična poruka i da značajno menja pravila igre.\nKada šef diplomatije neke zemlje ili neke organizacije, u ovom slučaju šef diplomatije Evropske unije, otvoreno kaže da se određeni sukob može rešiti isključivo vojnim putem, to znači ili da je napravio lapsus ili je pogrešio i rekao nešto što ga niko nije ovlastio da kaže, a u svakom slučaju ta izjava je nešto neuobičajeno, rekao je Lavrov.\nNaglasio je da sama činjenica da je Borelj ovo rekaoznačajno menja pravila igre, jer Evropska unija nikada ranije nije delovala kao vojna organizacija, dodavši da će rusko Ministarstvo spoljnih poslova u naredna dva dana analizirati tu izjavu i dati zvaničan komentar.\nPutin: Nacionalizacija ruskog udela u kompanijama je mač sa dve oštrice\nLavrov: O izolaciji Rusije govore oni koji su se mentalno pomirili s diktaturom Zapada\nZapadni analitičari: SAD i EU bi da slome Rusiju, ali ona nije samo benzinska pumpa s nuklearnom moći\nTurska neće dozvoliti brodovima NATO-a da uplove u Crno more\nTagged: EU, SERGEJ LAVROV, SPECIJALNA VOJNA OPERACIJA U UKRAJINI, ŽOZEP BORELJ


SERGEJ RAZJURIO ČANKOVE AUTONOMAŠE: Čanak je lažna opozicija | Klix Info\nSERGEJ RAZJURIO ČANKOVE AUTONOMAŠE: Čanak je lažna opozicija\nNakon reči koje je uputio „lažnim opozicionarima Čanku, Čedi i Ljajiću“, pristalice LSV i Vojvođanske partije (koji su svaki put na protestu sa zastavama Vojvodine), demonstrativno su napustile skup. „A kada ih srušimo sa vlasti slede i lustracija i kastracija i ispitivanje porekla imovine“, dodao je Trifunović.\nPredsednik Pokreta slobodnih gradjana (PSG) Sergej Trifunović izjavio je na protestu „Jedan od pet miliona“ u Novom Sadu da je predsednik Srbije Aleksandar Vučić „zmaj od papira“ i da građani treba da postanu svesni da on može da „padne“ za 48 sati, ukoliko ih dovoljno izdađe na ulice.\n„Aleksandar Vučić nema sistem, on je zmaj od papira, on nema policiju, nema vojsku ima možda jedino privatnu. U 48 sati on može da padne, samo treba da budemo svesni sa kim imamo posla“, rekao je Trifunović. On je kazao da je za to da glasanje na izborima bude obavezno, jer danas 25 odsto Vučićevih glasača drži celu Srbiju u šaci.\n„Ovi su ubili dostojanstvo svakog čoveka, ova kriminalna struktura je uništila sistem, mi imamo ministra zdravlja koji se svađa sa bolesnom devojčicom, to nema nigde na svetu“, rekao je Trifunović.\nOn je kazao da je ušao u poltiku kako bi privukao onih 45 odsto građana koji spavaju.\n„A kada ih srušimo sa vlasti slede i lustracija i kastracija i ispitivanje porekla imovine“, dodao je on.\nTrifunović je kazao i da se „ovih dana priča“ o odcepljenu Vojvodine i rekao da je za „sprovodioca“ tog plana odabran lider LSV Nenad Čanak o kojem je izgovorio niz teških reči.\nPrema njegovim rečima, predviđeno je da Čanak „na kamionu sa okupacionom vojskom“ uđe u Novi Sad i poručio Novosađanima da to ne smeju da dozvole, jer je Novi Sad „srpska Atina“ i grad u kojem u miru i toleranciji živi veliki broj nacija.\nOn je Čanka, lidera SDPS Rasima Ljajića i lidera LDP Čedomira Jovanovića nazvao lažnim opozicionarima koji su veći problem nego što je to Aleksandar Vučić.\nNakon reči koje je Sergej uputio Čanku, pristalice LSV i Vojvođanske partije koji su kao i svakog prethodnog puta bili na protestu i nosili zastave Vojvodine, demonstrativno su napustili skup.\nOn je dodao da za nedela aktuelnog režima ne postoji opravdanje. „Sudiće im istorija, a dragi gradjani istoriju pišemo mi“, kazao je on.\nNakon održanih govora više hiljada građana krenulo je u protestnu šetnju centralnim gradskim ulicama. Njima se priključilo više stotina studenata koji su došli iz kampusa Novosadskog univerziteta.\nDemonstranti su uzvikivali „Bando, napredna!“, „Vučiću odlazi!“, „Ostavke!“.\nOkupljeni su nosili zastave Srbije i Vojvodine kao i transparente na kojima piše „Kosovo je srce Srbije“, „Vojvodina, moja domovina“, „Ako prodate Kosovo prodali ste i Vojvodinu“, „Vojsko, policijo, zaustavite izdaju, branite Ustav, stanite uz narod!“.\nUpdated: 2 марта, 2019 — 6:06 pm


Локални развој отпоран на климатске промене | Пиротски управни округ\nPočetna / Vesti / Lokalni razvoj otporan na klimatske promene\nU organizaciji Ministarstva poljoprivrede i zaštite životne sredine i Programa Ujedinjenih nacija za razvoj (UNDP) u saradnji sa Ambasadom Republike Francuske, 26.oktobra 2016. organizovan je konsultativni sastanak u cilju planiranja mera smanjenja emisije gasova sa efektom staklene bašte na nivou lokalnih zajednica.\nDržavni sekretar Ministarstva poljoprivrede i zaštite životne sredine Vlade Republike Srbije Stana Božović izjavila je da je učešće lokalnih samouprava u aktivnostima u oblasti klimatskih promena od velikog značaja za postizanje globalnih ciljeva koji se tiču smanjenja emisija gasova sa efektom staklene bašte.\nPrisutni su bili predstavnici lokalnih samouprava, privrede, organizacija civilnog društva i drugih zainteresovanih strana, svi relevantni faktori od ključne važnosti i za postizanje nacionalnih ciljeva i prioriteta.\nKako je Srbija među prvim državama sveta pripremila nacionalne doprinose smanjenju emisija gasova sa efektom staklene bašte i dostavila ih Konvenciji UN, Vlada Srbije je potvrdila svoju posvećenost radu u ovoj oblasti. Ministarstvo je podržalo sve aktivnosti u mobilizaciji lokalnih samouprava, ali i inicijative koje dolaze sa nivoa opština i privrednog sektora, a doprinose ispunjenju ciljeva Vlade u ovoj oblasti.\nCilj sastanka, održanog u Francuskom institutu, bila je razmena iskustava i ideja po pitanju mogućnosti smanjenja emisija gasova sa efektom staklene bašte na nivou lokalnih zajednica, kao i povećanja otpornosti na izmenjene klimatske uslove. Na skupu je predstavljen projekat „Lokalni razvoj otporan na klimatske promene“, koji Ministarstvo sprovodi u saradnji sa Programom UN za razvoj, a koji se finansira iz Globalnog fonda za životnu sredinu. Osnovni cilj ovog projekta jeste pružanje podrške lokalnim samoupravama u planiranju i sprovođenju inovativnih mera i rešenja za smanjenje emisija gasova sa efektom staklene bašte i povećanje otpornosti na izmenjene klimatske uslove.\nSvrha ovog skupa bila je i popularizacija oblasti u susret 22. konferenciji država članica Okvirne konvencije UN o promeni klime, koja će se održati od 7. do 18. novembra, u Marakešu, u Maroku. Prisutnima su se obratili i ambasador Francuske u Srbiji Kristin Moro, predstavnik Ambasade Kraljevine Maroka u Srbiji Dris Hachak, kao i stalni koordinator UN i stalni predstavnik UNDP u Srbiji Irena Vojačkova-Solorano.


Ugovore za ostvarenje 36 projekata na teritoriji 29 gradova i opština u Vojvodini u vrednosti od ukupno 1,9 milijardi dinara 31. januara je predstavnicima opština i gradova uručio predsednik pokrajinske vlade Igor Mirović. Opština Bečej će za rekonstrukciju krova sportskog centra obezbediti 9 miliona dinara, a taj novac bi trebalo da bude predviđen u predstojećem rebalansu opštinskog budžeta.\nInače, Uprava za kapitalna ulaganja Vojvodine raspisala je nekoliko konkursa 4. januara, rok za predaju projekata bio je 23. januar, a odluke o dodeli novca donete su 26. januara. Tada su odobreni programi u oblastima saobraćajne infrastrukture, lokalnog i regionalnog ekonomskog razvoja, vodosnadbevanja i zaštite vode, predškolskog obrazovanja, razvoja sporta i energetske efikasnosti.\nNa konkursu za sufinansiranje razvoja sporta osim opštine Bečej, „prošao“ je i Zrenjanin, koji je za rekonstrukciju atletske staze dobio 120 miliona, a treći dobitnik na konkursu je Stara Pazova sa 90 miliona dinara za prvu etapu izgradnje sportske hale u Starim Banovcima. Na konkursu za sufinansiranje razvoja sporta dodeljeno je ukupno 240 miliona dinara.\nS obzirom na to da na sajtu Uprave za kapitalna ulaganja nije objavljena lista onih podnosilaca projekata koji su odbijeni, ne zna se koliko je gradova i opština konkurisalo na 6 konkursa.\nMirović je istakao da je u 2018. godini indeks kapitalne potrošnje povećan sa 24 na 37-38 procenata i najavio novi konkurs Uprave za kapitalna ulaganja Vojvodine u julu ove godine.\nViše iz ove kategorije « Presuda Privrednog apelacionog suda: Dva Bečeja treba da plate 60 miliona za most\tRekonstrukcija Dositejeve ulice: Sneg odlaže radove »